El Decret 200/2010, de 27 de desembre, de creació, denominació i determinació de l'àmbit de competència dels departaments de l'Administració de la Generalitat de Catalunya, va determinar les competències del Departament de Territori i Sostenibilitat.
Aquest Decret va comportar la creació del Departament de Territori i Sostenibilitat, que assumia les competències de l'anterior Departament de Política Territorial i Obres Públiques, i una part de les competències de l'anterior Departament de Medi Ambient i Habitatge, en concret, les referents a l'habitatge, la planificació i qualitat ambiental, així com les polítiques davant el canvi climàtic.
De conformitat amb aquest àmbit competencial, el Decret 44/2011, de 4 de gener, d'estructuració del Departament de Territori i Sostenibilitat, va establir l'estructura del Departament i va determinar les competències bàsiques dels seus òrgans.
Mitjançant el present Decret, el Departament de Territori i Sostenibilitat desplega i alhora simplifica en alguns aspectes aquesta estructura bàsica, determina de manera clara les competències dels diferents òrgans administratius i adapta l'estructura de les unitats ja existents a fi d'ajustar-les a la nova organització departamental.
Així mateix, amb la voluntat d'assolir més seguretat jurídica i evitar la dispersió normativa actualment existent, es deroguen el Decret 44/2011, de 4 de gener, i les normes reguladores anteriors.
Per tot això, de conformitat amb l'article 23 de la Llei 13/2008, de 5 de novembre, de la presidència de la Generalitat i del Govern, i la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, a proposta del titular del Departament de Territori i Sostenibilitat, i d'acord amb el Govern,
Estructura del Departament de Territori i Sostenibilitat
1.1 El Departament de Territori i Sostenibilitat, sota la direcció del/de la conseller/a, s'estructura en els òrgans següents:
c) La Secretaria d'Habitatge i Millora Urbana.
1.2 Resten adscrites al Departament de Territori i Sostenibilitat les entitats següents:
a) Ferrocarrils de la Generalitat de Catalunya, mitjançant la Secretaria de Territori i Mobilitat.
b) Infraestructures Ferroviàries de Catalunya, mitjançant la Secretaria de Territori i Mobilitat.
c) L'Institut Cartogràfic de Catalunya, mitjançant la Secretaria de Territori i Mobilitat.
d) L'Institut Geològic de Catalunya, mitjançant la Secretaria de Territori i Mobilitat.
e) Ports de la Generalitat de Catalunya, mitjançant la Secretaria de Territori i Mobilitat.
f) Aeroports de Catalunya, en els termes previstos legalment, mitjançant la Secretaria de Territori i Mobilitat.
g) L'Institut Català del Sòl, mitjançant la Secretaria de Territori i Mobilitat, sens perjudici de la seva coordinació amb la Secretaria d'Habitatge i Millora Urbana per a les activitats en matèria de promoció de l'habitatge protegit i de sòl per a habitatge protegit.
h) L'Institut per al Desenvolupament de les Comarques de l'Ebre (IDECE), mitjançant la Secretaria de Territori i Mobilitat.
i) L'Institut per al Desenvolupament i Promoció de l'Alt Pirineu i Aran (IDAPA), mitjançant la Secretaria de Territori i Mobilitat.
j) L'Agència de l'Habitatge de Catalunya, mitjançant la Secretaria d'Habitatge i Millora Urbana.
k) L'Agència Catalana de l'Aigua, mitjançant la Secretaria de Medi Ambient i Sostenibilitat.
l) L'Agència de Residus de Catalunya, mitjançant la Secretaria de Medi Ambient i Sostenibilitat.
m) Aigües Ter Llobregat (ATLL), mitjançant la Secretaria de Medi Ambient i Sostenibilitat.
n) El Servei Metereològic de Catalunya, mitjançant la Secretaria de Medi Ambient i Sostenibilitat.
1.3 Resten adscrites al Departament de Territori i Sostenibilitat les societats mercantils següents:
a) TABASA, Infraestructures i Serveis de Mobilitat, SA, mitjançant la Secretaria de Territori i Mobilitat.
b) Túnel del Cadí, SAC, mitjançant la Secretaria de Territori i Mobilitat.
c) Centrals i Infraestructures per a la Mobilitat i les Activitats Logístiques, SA (CIMALSA), mitjançant la Secretaria de Territori i Mobilitat.
d) Aeroports Públics de Catalunya, SLU, en els termes previstos legalment, mitjançant la Secretaria de Territori i Mobilitat.
2.1 La unitat d'assistència i suport al/a la conseller/a és el Gabinet del/de la Conseller/a.
2.2 Són funcions del Gabinet del/de la Conseller/a, com a unitat d'assistència del/de la conseller/a, les següents:
2.3 Del Gabinet del/de la Conseller/a depenen les unitats següents:
b) L'Oficina de la Secretaria del/de la Consellera.
2.4 L'Oficina de Relacions Institucionals té les funcions següents:
a) Fer el seguiment i preparar la informació necessària per donar resposta a les iniciatives del Parlament de Catalunya i dels informes sol·licitats pel Síndic de Greuges.
c) Elaborar els informes i assessorar en matèria de relacions institucionals la persona titular del Departament.
d) Qualsevol altra funció que d'acord amb la seva naturalesa li sigui encomanada expressament.
2.5 L'Oficina de la Secretaria del/la Conseller/a té les funcions següents:
2.6 L'Oficina de Comunicació té les funcions següents:
e) Trametre notes de premsa i comunicats i preparar entrevistes, reportatges i rodes de premsa.
g) Supervisar la gestió dels programes de comunicació intradepartamental.
h) Supervisar, en coordinació amb el Gabinet Tècnic, les actuacions de difusió externa del Departament pels diferents mitjans disponibles.
2.7 L'Oficina de Protocol té les funcions següents:
c) Assessorar i assistir en matèria de protocol la persona titular del Departament.
2.8 Les persones titulars del Gabinet del/de la Conseller/a i de les unitats que en depenen són personal eventual.
2.9 El Consell de Direcció del Departament, sota la direcció del/de la conseller/a, té les funcions de coordinar les polítiques sectorials, i el componen les persones titulars de les unitats següents:
c) Secretaria d'Habitatge i Millora Urbana.
e) Direcció General de Transports i Mobilitat.
f) Direcció General de Carreteres.
g) Direcció General d'Ordenació del Territori i Urbanisme.
h) Direcció General de Qualitat Ambiental.
i) Direcció General de Polítiques Ambientals.
l) Qualsevol altre càrrec que la persona titular del Departament consideri necessari per a l'exercici de les seves funcions.
3.1 La persona titular de la Secretaria General exerceix les funcions que li atribueix la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, i la resta de normativa vigent, com també les altres que li encomani el/la conseller/a.
3.2 Per a l'exercici de les seves funcions, la Secretaria General s'estructura en els òrgans següents:
b) L'Assessoria Jurídica, en els termes que preveu el Decret 57/2002, de 19 de febrer, de modificació del Decret 257/1997, de 30 de setembre, pel qual s'aprova el Reglament dels serveis jurídics de l'Administració de la Generalitat de Catalunya.
4.1 Corresponen a la Direcció de Serveis, sota la direcció de la persona titular de la Secretaria General, les funcions següents:
a) Administrar i gestionar els serveis generals del Departament, i dur a terme la coordinació d'aquests serveis en les entitats que en depenen.
b) Adequar al Departament les polítiques de Govern en matèria de recursos humans i dirigir els assumptes relatius al personal adscrit als diferents òrgans del Departament, sens perjudici de les funcions d'altres unitats directives.
c) Dirigir i coordinar les polítiques de relacions laborals i de prevenció de riscos i salut laboral.
d) Impulsar i supervisar els projectes de la qualitat del servei, la millora organitzativa del Departament i la racionalització de procediments per tal de cercar la millora contínua en la prestació de serveis.
e) Dirigir les actuacions del Departament en matèria de tecnologies de la informació i les comunicacions.
f) Dirigir la preparació de la proposta de l'avantprojecte de pressupost i supervisar la gestió pressupostària, la comptabilitat, la gestió patrimonial, les contractacions, les obres dels edificis adscrits o gestionats pel Departament i el seu manteniment, sens perjudici de les funcions d'altres unitats directives.
g) Dirigir les expropiacions que derivin de l'actuació del Departament o d'altres entitats, departaments de l'Administració de la Generalitat de Catalunya, o d'altres administracions públiques quan se li encomani, i acordar l'inici dels expedients expropiatoris, si escau.
h) Dirigir les accions encaminades a garantir la seguretat de la informació i la protecció de les dades de caràcter personal.
i) Iniciar i instruir els procediments de responsabilitat patrimonial derivats d'actuacions dels òrgans i unitats que depenen de la Secretaria General.
j) Emetre resolució en els recursos d'alçada que s'interposin contra les resolucions dictades per les unitats orgàniques que en depenen.
k) Qualsevol altra funció que li encomani la persona titular de la Secretaria General.
4.2 Depenen de la Direcció de Serveis els òrgans i l'àrea següents:
a) Subdirecció General de Recursos Humans i Relacions Laborals.
b) Subdirecció General de Gestió Econòmica, Contractació i Règim Interior.
c) Subdirecció General de Projectes i Expropiacions.
e) Servei d'Informació i Comunicació Interna.
f) Àrea de Tecnologies de la Informació i les Comunicacions.
Subdirecció General de Recursos Humans i Relacions Laborals
5.1 Corresponen a la Subdirecció General de Recursos Humans i Relacions Laborals les funcions següents:
a) Coordinar l'aplicació de les polítiques públiques en matèria de recursos humans del Departament.
b) Dissenyar i impulsar els programes d'actuació en matèria de personal per a una millor optimització i racionalització dels recursos humans.
c) Dissenyar i impulsar actuacions de millora socials en la gestió dels recursos humans i promoure accions de garantia de la igualtat d'oportunitats de dones i homes dins l'àmbit del personal del Departament.
d) Impulsar i coordinar la formació del personal i la detecció de necessitats formatives del personal del Departament.
e) Coordinar i supervisar la gestió dels recursos humans.
f) Dirigir i supervisar la preparació de l'avantprojecte de pressupost de despeses de personal.
g) Coordinar la interlocució amb els agents socials i organitzacions sindicals dins l'àmbit departamental, així com analitzar, planificar i avaluar l'impacte de les mesures i actuacions que siguin necessàries per a la implantació d'acords i millores en l'àmbit de les relacions laborals.
h) Impulsar l'avaluació dels riscos existents quant a seguretat i salut del personal i la programació i execució de l'acció preventiva corresponent, així com promocionar activitats de formació, informació, recerca i divulgació en matèria de prevenció de riscos laborals.
5.2 De la Subdirecció General de Recursos Humans i Relacions Laborals depenen les unitats següents:
b) Servei de Prevenció de Riscos Laborals.
c) Àrea de Coordinació i Interlocució Sindical.
6.1 Corresponen al Servei de Recursos de Humans les funcions següents:
a) Tramitar i controlar tots els assumptes relatius a la gestió en matèria de personal.
b) Coordinar i executar les actuacions necessàries per a la incorporació de les noves tecnologies que en aquest àmbit de gestió siguin impulsades pels òrgans competents en matèria de funció pública.
c) Estudiar, planificar i elaborar propostes d'optimització de plantilles que permetin una assignació eficient dels recursos disponibles.
d) Supervisar els processos de selecció de personal i de provisió de llocs de treball promoguts pel Departament.
e) Supervisar el procés d'incorporació del personal provinent dels processos selectius i de provisió de llocs de treball promoguts per la Direcció General de Funció Pública.
f) Supervisar els expedients relatius a les situacions administratives, les compatibilitats, els permisos, les llicències i altres incidències de personal.
g) Elaborar la proposta d'avantprojecte de pressupost, controlar-ne l'execució i avaluar-ne i analitzar-ne els costos.
h) Aplicar la normativa en matèria de funció pública, laboral i de la Seguretat Social i d'altres règims de previsió social que afecti el personal.
j) Controlar l'elaboració de les nòmines del Departament, dels sistemes de provisió social, de les assegurances socials del personal i de les indemnitzacions per raó del servei.
k) Supervisar l'actualització del sistema d'informació de personal, custodiar els expedients personals, i supervisar les certificacions corresponents al seu àmbit de competències.
l) Elaborar les propostes de valoració dels llocs de treball, i coordinar i controlar les relacions de llocs de treball.
m) Controlar la contractació laboral del personal que presta serveis al Departament.
n) Assessorar en matèria de personal a les unitats del Departament.
6.2 Del Servei de Recursos Humans depenen les seccions següents:
a) Secció de Situacions i Incidències de Personal.
b) Secció de Gestió i Administració de Personal.
Secció de Situacions i Incidències de Personal
Corresponen a la Secció de Situacions i Incidències de Personal les funcions següents:
a) Tramitar els expedients referents a les situacions administratives, permisos, llicències del personal, i altres incidències del personal del Departament.
b) Gestionar els expedients d'incompatibilitat del personal.
c) Gestionar els expedients de reconeixement de grau personal i de serveis prestats del personal.
d) Elaborar estudis, circulars internes i informes per homogeneïtzar l'aplicació de la normativa en matèria de personal.
e) Gestionar el sistema d'elaboració de targetes d'identificació del personal del Departament i del sistema de control horari.
f) Gestionar les incidències de gestió del portal de l'empleat públic.
g) Controlar la gestió de l'oferta pública departamental del personal laboral i dels concursos de canvi de destinació per al personal laboral fix que sigui competència del Departament.
h) Preparar els certificats vinculats a la gestió del personal del Departament en assumptes que siguin competència seva.
Secció de Gestió i Administració de Personal
Corresponen a la Secció de Gestió i Administració de Personal les funcions següents:
a) Proposar i avaluar les mesures d'adequació dels efectius humans a les necessitats del Departament.
b) Controlar les modificacions de les relacions de llocs de treball del Departament i organismes adscrits.
c) Elaborar i tramitar les nòmines del personal del Departament.
d) Tramitar les modificacions pressupostàries que afecten al capítol de despeses de personal i controlar la despesa corresponent.
e) Gestionar la Seguretat Social i altres sistemes de previsió social, verificar els requeriments de la Tresoreria General de la Seguretat Social, elaborar les liquidacions complementàries corresponents, i l'execució econòmica de les retencions judicials.
f) Gestionar les propostes d'incorporació, mobilitat i extincions de les relacions de servei del personal de les diferents unitats, i actualitzar les plantilles de personal.
g) Fer els tràmits previs a la proposta de l'avantprojecte del pressupost de personal.
h) Preparar els certificats vinculats a la gestió del personal del Departament en els assumptes que siguin competència seva.
Servei de Prevenció de Riscos Laborals
Corresponen al Servei de Prevenció de Riscos Laborals les funcions següents:
a) Promoure la seguretat i la salut del personal realitzant activitats que fomentin la seguretat, la salut i, en general, la millora de les condicions de treball en tots els àmbits del Departament, amb especial consideració, dins de la protecció, promoció i millora de la salut laboral, a la prevenció de situacions d'assetjament.
b) Establir i executar l'estratègia d'integració progressiva de la prevenció en l'organització i en els processos de treball del Departament.
c) Identificar i avaluar els riscos laborals i fer la proposta de la subsegüent planificació preventiva a tots els centres de treball del Departament.
d) Coordinar les actuacions que s'hagin de dur a terme en matèria de prevenció de riscos laborals.
e) Promoure activitats de formació, informació, recerca, estudi i divulgació en matèria de prevenció de riscos.
f) Realitzar les activitats de vigilància i control de la salut del personal del Departament.
g) Fer el seguiment de l'aplicació de les normes especials de protecció de determinats grups de persones considerades especialment sensibles als riscos del treball.
Àrea de Coordinació i Interlocució Sindical
Corresponen a l'Àrea de Coordinació i Interlocució Sindical, que es configura com a àrea funcional, les funcions següents:
a) Coordinar les relacions sindicals del Departament.
b) Assessorar sobre propostes objecte de negociació en matèria de personal i assessorar jurídicament la Direcció de Serveis en matèria de negociació col·lectiva laboral.
c) Canalitzar i centralitzar la informació entre el Departament i els sindicats i representants dels treballadors.
d) Representar el Departament als òrgans i les comissions de negociació col·lectiva.
e) Participar en comissions, òrgans de negociació de condicions de treball i grups de treball relacionats amb l'àmbit de competència de la Direcció de Serveis.
f) Fer el seguiment i anàlisi de la jurisprudència i doctrina en matèria de personal amb vinculació funcionarial i laboral.
Corresponen a l'Àrea de Formació, que es configura com a àrea funcional, les funcions següents:
a) Proposar, consensuar, planificar, difondre i avaluar les activitats formatives del personal del Departament.
b) Establir els criteris i procediments que es concretin en itineraris formatius per aconseguir l'adequació de la persona al lloc de treball.
c) Impulsar, coordinar i supervisar la detecció de necessitats formatives entre el personal del Departament.
d) Dissenyar, programar, coordinar i supervisar el pla de formació del personal del Departament, tenint en compte les necessitats detectades i les disponibilitats pressupostàries.
e) Impulsar la participació en les activitats formatives organitzades en matèria de polítiques transversals de la Generalitat, en particular en relació amb els cursos de formació sobre polítiques i drets de les dones.
f) Representar el Departament en les comissions i els grups de treball de responsables de formació per contribuir a la implantació del model de formació de la Generalitat.
g) Dinamitzar i impulsar noves metodologies aplicades a la formació, així com realitzar experiències formatives innovadores i ajustades al perfil professional del personal del Departament.
h) Assessorar les unitats directives respecte les necessitats de formació tenint en compte els continguts funcionals de cada lloc de treball.
i) Fer d'enllaç entre l'Escola d'Administració Pública de Catalunya i les diferents unitats del Departament per a la difusió de les activitats formatives i per a la canalització de les demandes.
j) Establir, fer el seguiment i interpretar els indicadors d'avaluació i de control de la gestió de la formació.
k) Fer el manteniment del registre informàtic de totes les activitats formatives realitzades pel personal del Departament.
12.1 Corresponen a la Subdirecció General de Gestió Econòmica, Contractació i Règim Interior les funcions següents:
a) Impulsar i fer el seguiment dels objectius del Departament en matèria econòmica i controlar-ne l'execució.
b) Impulsar i desenvolupar els instruments de planificació del Departament en matèria econòmica i pressupostària, sense perjudici de les funcions del Gabinet Tècnic.
c) Coordinar la preparació i l'elaboració de les propostes d'avantprojecte de pressupost del Departament, i la tramitació de les seves modificacions.
d) Supervisar i controlar la gestió econòmica i comptable, la gestió dels recursos patrimonials, i la contractació administrativa.
e) Supervisar la comptabilitat interna i l'habilitació del Departament i controlar les modificacions pressupostàries.
f) Assessorar en matèria pressupostària i comptable totes les unitats directives del Departament.
g) Estudiar les propostes i normes internes sobre la gestió econòmica.
h) Coordinar la tramitació dels expedients de contractació i els que donin lloc a la signatura de convenis.
j) Dirigir i supervisar l'aplicació dels criteris tècnics, urbanístics i mediambientals per l'acompliment de les normatives i la seguretat en l'edificació, així com la gestió dels expedients de llicències i legalitzacions corresponents, en relació amb els edificis i seus del Departament.
k) Coordinar i impulsar el conjunt d'actuacions que siguin necessàries per la posta en marxa dels nous equipaments del Departament.
l) Donar suport en la determinació del finançament de les inversions pròpies i alienes del Departament, així com coordinar i supervisar les actuacions d'altres ens en relació amb la gestió de les infraestructures pròpies.
m) Dirigir, supervisar i controlar les activitats corresponents al règim intern i els serveis administratius del Departament.
n) Coordinar i controlar l'Escola de Sobrestants d'Obres Públiques del Departament.
o) Coordinar les actuacions del Departament en matèria d'assegurances.
12.2 De la Subdirecció General de Gestió Econòmica, Contractació i Règim Interior depenen les unitats següents:
a) Servei de Contractació i Subministraments.
12.3 S'adscriu a la Subdirecció General de Gestió Econòmica, Contractació i Règim Interior l'Escola de Sobrestants d'Obres Públiques.
Servei de Contractació i Subministraments
13.1 Corresponen al Servei de Contractació i Subministraments les funcions següents:
a) Coordinar, elaborar i tramitar les propostes de tramitació d'expedients de contractació efectuades per les diferents unitats directives del Departament, i donar suport i assessorament a les unitats del Departament en qüestions relatives a la contractació.
b) Elaborar la documentació dels expedients que donin lloc a la signatura de convenis, acords i documents equivalents, impulsar-ne la tramitació i mantenir el registre de convenis.
c) Tramitar les assegurances i gestionar les reclamacions davant de les companyies asseguradores.
d) Gestionar les compres dels béns necessaris per al funcionament dels serveis administratius del Departament.
e) Gestionar els magatzems de material per a serveis administratius.
13.2 Del Servei de Contractació i Subministraments depèn la Secció de Contractes i Convenis.
Secció de Contractes i Convenis
Corresponen a la Secció de Contractes i Convenis les funcions següents:
a) Tramitar els expedients de contractació administrativa del Departament i de les modificacions que s'hi produeixin.
c) Tramitar els expedients de devolució de fiances, de liquidació, de revisió de preus, de resolució de contractes, i qualsevol altre de derivat de la contractació administrativa.
d) Confeccionar i custodiar el fitxer de contractes del Departament i gestionar la tramitació amb el Registre públic de contractes.
15.1 Corresponen al Servei de Gestió Econòmica les funcions següents:
a) Elaborar l'avantprojecte de pressupost del Departament i les seves modificacions.
b) Fer el seguiment, control i anàlisi de l'execució pressupostària i preparar les modificacions pressupostàries.
c) Fer l'informe sobre la disposició de crèdits i altres expedients amb contingut econòmic.
d) Elaborar i tramitar els documents comptables i controlar l'execució comptable.
f) Gestionar l'habilitació i el fons de maniobra del Departament.
g) Controlar i liquidar les taxes i altres ingressos de dret públic i tramitar la via de constrenyiment.
h) Elaborar d'estudis i informes econòmics així com l'assessorament a les unitats directives del Departament.
15.2 Del Servei de Gestió Econòmica depèn la Secció de Pressupostos.
Corresponen a la Secció de Pressupostos les funcions següents:
a) Gestionar els pressupostos i les variacions de crèdit.
b) Portar la comptabilitat pressupostària i elaborar i controlar programes de seguiment econòmic d'inversions.
c) Portar a terme la gestió administrativa pressupostària i comptable dels expedients de subvencions i dels de cofinançament.
17.1 Corresponen al Servei de Règim Interior les funcions següents:
a) Coordinar el personal adscrit als serveis interns.
b) Gestionar la conservació i el manteniment dels edificis administratius, serveis, consums i despeses que en siguin inherents.
c) Supervisar i coordinar les obres d'adequació i el manteniment que cal realitzar en els espais ocupats pel Departament, i elaborar propostes per aprofitar millor els espais.
d) Gestionar el patrimoni moble i immoble adscrit als serveis administratius i del seu inventari.
e) Gestionar els mitjans de caràcter general necessaris per al funcionament del Departament.
17.2 Del Servei Règim Interior depèn la Secció de Gestió Tècnica d'Edificis.
Secció de Gestió Tècnica d'Edificis
Corresponen a la Secció de Gestió Tècnica d'Edificis les funcions següents:
a) Programar i executar, si escau, les tasques de conservació dels edificis i les instal·lacions.
b) Supervisar i controlar els serveis, els consums i les despeses inherents als edificis.
c) Analitzar i fer la proposta de distribució i ocupació d'espais i dels plans de seguretat i emergència.
d) Elaborar dictàmens tècnics per a la tramitació d'expedients de compra, lloguer, reparació, manteniment i subministrament de serveis dels edificis.
e) Mantenir el programa informàtic de suport a la gestió tècnica d'edificis.
Subdirecció General de Projectes i Expropiacions
19.1 Corresponen a la Subdirecció General de Projectes i Expropiacions les funcions següents:
a) Controlar i supervisar la valoració econòmica dels projectes d'inversió.
b) Coordinar, supervisar i impulsar l'elaboració dels projectes i la gestió dels expedients relatius al desplaçament dels serveis afectats.
c) Dirigir la gestió patrimonial dels béns immobles no afectes a serveis administratius, sense perjudici de les funcions que corresponen a la Direcció General del Patrimoni.
d) Coordinar i controlar les expropiacions que derivin de l'actuació del Departament o de l'actuació d'altres departaments o administracions quan se li encomani.
e) Coordinar i controlar els sistemes d'informació geogràfica de patrimoni immoble i dels serveis afectats inclosos en els projectes d'inversió.
f) Fer el seguiment i l'avaluació dels projectes d'inversió i els projectes modificats i complementaris.
19.2 De la Subdirecció General de Projectes i Expropiacions depenen les unitats següents:
b) Servei de Gestió Patrimonial Immobiliària.
d) Servei d'Inspecció Tècnica d'Obres.
Corresponen al Servei d'Expropiacions les funcions següents:
a) Gestionar l'expropiació de béns i drets que derivin de les actuacions del Departament o de l'actuació d'altres departaments o administracions quan se li encomani.
b) Fer el seguiment dels expedients que es trametin als jurats provincials d'expropiació.
c) Fer el seguiment dels procediments que se segueixen en via administrativa o contenciosa.
d) Portar a terme la valoració i la gestió econòmica inherent a les expropiacions.
Servei de Gestió Patrimonial Immobiliària
Corresponen al Servei de Gestió Patrimonial Immobiliària les funcions següents:
a) Gestionar els béns immobles no afectes a serveis administratius, sense perjudici de les funcions que corresponen a la Direcció General de Patrimoni.
b) Administrar, explotar, defensar, investigar i inventariar els béns i drets de naturalesa immobiliària de la Generalitat de Catalunya assignats al Departament.
c) Coordinar la gestió dels expedients patrimonials immobiliaris instats per les entitats que depenen del Departament.
d) Gestionar els béns immobles adquirits mitjançant expropiació per ministeri de la llei a instància dels particulars.
e) Coordinar i impulsar la inscripció en el Registre de la propietat dels béns immobles adquirits per expropiació, i efectuar en el cadastre les alteracions que en derivin.
Corresponen a l'Àrea de Serveis Afectats, amb rang orgànic de servei, les funcions següents:
a) Fer el seguiment i la supervisió final dels projectes constructius i annexes de serveis afectats dels projectes del Departament.
b) Elaborar projectes de modificació de serveis afectats, gestionar-ne la tramitació i dirigir i supervisar-ne l'execució.
c) Fer el seguiment del procés de modificació i reposició dels serveis i valorar l'obra executada.
d) Iniciar els expedients de modificació de serveis afectats davant les companyies afectades pels projectes del Departament, i ser-ne l'interlocutor durant tot el procés de trasllat.
Servei d'Inspecció Tècnica d'Obres
Corresponen al Servei d'Inspecció Tècnica d'Obres les funcions següents:
a) Avaluar el cost econòmic dels projectes d'inversió i dels seus modificats abans de la seva aprovació.
b) Informar les propostes de redacció de projectes de modificacions d'obres contractades quan el pressupost addicional que puguin produir excedeixi el 10% del pressupost d'adjudicació del contracte inicial, i en tot cas, quan la quantia de l'esmentat addicional superi la quantitat de 120.000 euros.
c) Informar sobre les propostes de redacció de projectes d'obres complementàries d'acord amb la legislació de contractes del sector públic sempre que la seva quantia excedeixi els 120.000 euros.
d) Inspeccionar l'execució de les obres públiques que, amb càrrec als seus pressupostos respectius, porten a terme les diferents direccions i entitats que depenen del Departament, quant al compliment de les clàusules del contracte i de les condicions tècniques i a la conformitat de les obres amb el projecte d'adjudicació.
e) Reconèixer, comprovar i rebre tota classe d'obres públiques executades per les diferents direccions, societats i organismes públics.
24.1 Corresponen al Servei d'Organització les funcions següents:
a) Elaborar, fer el seguiment i avaluar els plans d'actuació departamentals en matèria d'organització i dimensionament de recursos.
b) Analitzar, estudiar i elaborar les propostes de creació, modificació i optimització de les estructures orgàniques i funcionals del Departament, així com assegurar-ne la implementació i avaluació.
c) Elaborar els estudis i l'anàlisi de les normes que vinculen un procés administratiu, així com coordinar i elaborar propostes de racionalització, simplificació i implementació de procediments, tràmits administratius i tècniques de gestió.
d) Estudiar i elaborar propostes d'implementació i de millora de la qualitat dels serveis.
e) Impulsar i desenvolupar les eines de gestió del coneixement, així com estudiar i elaborar els sistemes d'indicadors que permetin l'avaluació dels serveis i la presa de decisions.
f) Impulsar i coordinar les mesures destinades a la millora de l'accés i de les relacions de la ciutadania amb el Departament, així com de les actuacions en matèria d'interoperabilitat i relacions interadministratives.
g) Elaborar i implementar el desenvolupament dels serveis electrònics adreçats a la ciutadania i analitzar els requeriments tecnològics dels projectes d'administració electrònica.
h) Executar les accions encaminades a garantir la seguretat de la informació i la protecció de les dades de caràcter personal.
i) Coordinar les actuacions en matèria de gestió documental i arxiu del Departament.
j) Impulsar i coordinar les mesures organitzatives derivades de la implantació de les tecnologies de la informació i les comunicacions, en col·laboració amb l'Àrea de Tecnologies de la Informació i les Comunicacions.
k) Exercir la direcció tècnica de la implementació de l'administració electrònica, proposar les actuacions necessàries per a la producció i evolució dels serveis electrònics, i fer el seguiment de la seva execució en coordinació amb l'Àrea de Tecnologies de la Informació i les Comunicacions.
l) Col·laborar en el disseny i la implementació de programes interdepartamentals dins del seu àmbit d'actuació.
m) Qualsevol altra funció de naturalesa anàloga que se li encomani
24.2 Del Servei d'Organització depèn la Secció de Gestió Documental i Arxiu.
Secció de Gestió Documental i Arxiu
Corresponen a la Secció de Gestió Documental i Arxiu les funcions següents:
a) Definir, implantar i fer el manteniment del sistema de gestió documental corporatiu de la Generalitat al Departament i als organismes que en depenen.
b) Elaborar, aplicar i mantenir els elements del sistema de gestió de la documentació del Departament i dels seus arxius.
c) Analitzar els procediments administratius del Departament per definir el quadre de classificació funcional i el mapa de sèries documentals.
d) Gestionar la consulta i el préstec de la documentació custodiada per l'arxiu.
e) Elaborar i aplicar les taules d'accés, avaluació i tria de la documentació en qualsevol suport, inclosos els documents electrònics.
f) Controlar l'adequada conservació de la documentació localitzada als diferents dipòsits i als repositoris digitals que contenen documents electrònics d'arxiu.
g) Dissenyar els continguts, la programació i la supervisió de la formació en gestió documental del Departament i organismes que en depenen.
h) Participar i col·laborar en els projectes d'impuls i implantació de l'administració electrònica relacionats amb l'aplicació de les tecnologies de la informació i la comunicació a l'àmbit de la gestió documental del Departament.
i) Participar i col·laborar en els grups de treball i de coordinació de les actuacions de millora de la gestió documental de la Generalitat.
Servei d'Informació i Comunicació Interna
26.1 Corresponen al Servei d'Informació i Comunicació Interna les funcions següents:
a) Elaborar i gestionar els programes de comunicació interna, en coordinació amb l'Oficina de Comunicació del Gabinet del/de la Conseller/a.
b) Coordinar i gestionar els sistemes d'informació a la ciutadania sobre els serveis del Departament que s'ofereixen a les diferents oficines d'informació departamentals.
c) Coordinar i donar directrius en relació amb les activitats de registre de tots els punts de registre departamentals.
26.2 Del Servei d'Informació i Comunicació Interna depèn la Secció d'Informació i Registre.
Corresponen a la Secció d'Informació i Registre les funcions següents:
a) Organitzar i gestionar el servei d'atenció i d'informació directa del Departament.
b) Gestionar i mantenir actualitzada la intranet del Departament.
c) Gestionar les accions adreçades a difondre la informació interna del Departament.
d) Gestionar i actualitzar els tràmits del Departament que cal publicar a l'Oficina Virtual de Tràmits de la Generalitat de Catalunya.
e) Organitzar i gestionar el Registre general i els auxiliars.
28.1 A l'Àrea de Tecnologies de la Informació i les Comunicacions li corresponen les funcions següents:
a) Garantir l'alineament de les tecnologies de la informació i les comunicacions (TIC) amb els objectius estratègics i operatius del Departament i amb les polítiques estratègiques TIC de la Generalitat de Catalunya, difonent i adoptant les seves normes, estàndards i protocols TIC.
b) Elaborar, desplegar i mantenir actualitzat el Pla director de les TIC del Departament com a instrument de definició i de coordinació dels sistemes d'informació, de l'arquitectura tecnològica i de les comunicacions que ha de donar suport a l'activitat, a la gestió i a la informació de tot el Departament, d'acord amb els criteris i les directrius de la Direcció de Serveis.
c) Coordinar, executar, implantar i fer el seguiment de les actuacions de les TIC del Departament derivades del Pla director les TIC, proposant la prioritat de les actuacions que en derivin, proposant i gestionant-ne el pressupost, avaluant-ne els resultats, i vetllar per la qualitat dels productes i serveis rebuts pels subministradors externs.
d) Supervisar la gestió de les TIC a les entitats adscrites o que depenen del Departament i donar-hi suport.
e) Garantir la prestació dels serveis de les TIC que el Departament requereix, incloent-hi el suport i manteniment correctiu i evolutiu de les aplicacions, els equips, les comunicacions i la resta de mitjans de les TIC associats a aquests serveis, i vetllar per la implantació en el Departament de les aplicacions i els serveis de les TIC corporatius de la Generalitat de Catalunya.
f) Identificar estratègies d'evolució i innovació per a la millora dels serveis mitjançant les TIC, proposant mesures per a la innovació i transformació de processos mitjançant les TIC, en coordinació amb la unitat del Departament responsable de la funció organitzativa i seguint els criteris de la Direcció General de Processos i Administració Electrònica del Departament de Governació i Relacions Institucionals.
g) Col·laborar en els projectes d'implantació de l'administració electrònica i la interoperabilitat dels sistemes d'informació, en coordinació amb les unitats del Departament on recau la funció organitzativa, i d'acord amb els criteris funcionals del Departament i de la Direcció General de Processos i Administració Electrònica del Departament de Governació i Relacions Institucionals.
h) Determinar criteris per a l'explotació de les TIC, d'acord amb les polítiques corporatives de la Generalitat de Catalunya i avaluar-ne periòdicament la situació al Departament, el grau de satisfacció entre les persones usuàries i emetre els informes corresponents per a la Direcció, amb la proposta de les mesures correctores.
i) Definir i desplegar la política de seguretat dels sistemes i la seva recuperació i continuïtat, amb garantia de la capacitat de satisfer els nivells de servei definits i vetllar per la continuïtat d'aquests serveis, en coordinació amb les directrius corporatives de seguretat dels sistemes.
j) Garantir la preservació del coneixement estratègic i funcional de les TIC del Departament com un actiu de la Generalitat de Catalunya, i assegurar i mantenir la documentació tècnica necessària.
k) Mantenir i gestionar les relacions amb els subministradors externs en els termes establerts als contractes de serveis i equipaments de les TIC vigents a la Generalitat de Catalunya.
28.2 L'Àrea de Tecnologies de la Informació i les Comunicacions, que està dirigida pel/per la director/a de l'Àrea TIC del Centre de Telecomunicacions i Tecnologies de la Informació, depèn funcionalment de la Direcció de Serveis del Departament per tot el que afecta les tecnologies de la informació i les comunicacions del Departament i depèn funcionalment del Centre de Telecomunicacions i Tecnologies de la Informació per tot el que afecta les tecnologies de la informació i comunicacions corporatives de l'Administració de la Generalitat.
29.1 L'Assessoria Jurídica, assimilada orgànicament a subdirecció general, es configura d'acord amb el que estableix l'article 14 del Decret 57/2002, de 19 de febrer, de modificació del Decret 257/1997, de 30 de setembre, pel qual s'aprova el Reglament dels serveis jurídics de l'Administració de la Generalitat de Catalunya, que desplega la Llei 7/1996, de 5 de juliol, d'organització dels serveis jurídics de l'Administració de la Generalitat de Catalunya.
29.2 L'Assessoria Jurídica estableix les directrius i els criteris jurídics que ha de seguir l'Àrea d'Assessorament Jurídic a l'Àmbit de Medi Ambient, i coordina els criteris jurídics que han de seguir per la resta d'unitats que tenen funcions d'assessorament i gestió jurídica del Departament.
Corresponen al Gabinet Tècnic, assimilat orgànicament a subdirecció general, les funcions següents:
a) Coordinar, sota la direcció de la persona titular de la Secretaria General, les actuacions necessàries per la definició de la planificació estratègica de les polítiques del Departament i les entitats adscrites.
b) Elaborar instruments i estudis per a la planificació i avaluació dels objectius del Departament i la definició de les prioritats en les polítiques departamentals.
c) Formular propostes per facilitar la coordinació de les polítiques departamentals.
d) Planificar, elaborar i coordinar els informes, estudis i estadístiques en les matèries que són competència del Departament.
e) Coordinar les mesures i actuacions destinades a garantir la coherència interna i externa de la imatge corporativa del Departament.
f) Supervisar les actuacions del Departament en matèria d'identitat visual i disseny gràfic, publicitat, informació i difusió.
g) Supervisar, en coordinació amb l'Oficina de Comunicació del Gabinet del Conseller, les actuacions de difusió externa del Departament pels diferents mitjans, telemàtics o presencials, disponibles.
h) Dirigir i supervisar la política editorial del Departament i coordinar l'elaboració i l'execució del pla de publicacions.
i) Fer el seguiment de les actuacions dutes a terme pels organismes i empreses vinculats al Departament i l'anàlisi de l'acompliment dels objectius marcats.
j) Donar suport i informar les propostes de les diferents unitats del Departament sobre la viabilitat econòmica de les normes, plans, programes, actuacions o projectes, i col·laborar en l'elaboració del pressupost per programes, els programes d'inversió i els seus mecanismes de seguiment, sens perjudici de les funcions de la Subdirecció de Gestió Econòmica, Contractació i Règim Interior.
k) Coordinar i donar suport en la programació de projectes i d'actuacions del Departament susceptibles de rebre finançament europeu.
l) Dirigir i supervisar l'execució de les actuacions en matèria de polítiques transversals de dones en l'àmbit del Departament, d'acord amb les directrius recollides en els plans aprovats pel Govern, a l'efecte d'assolir la igualtat efectiva de dones i homes.
n) Garantir el compliment de la normativa en matèria lingüística i coordinar les actuacions i plans de normalització i millora lingüística, així com donar suport a les unitats del Departament en matèria de llengües estrangeres.
o) Coordinar i supervisar la presència dels representants del Departament en òrgans col·legiats de Govern, d'entitats amb personalitat jurídica pròpia o de comissions, consells i altres òrgans on el Departament hagi de ser present.
p) Col·laborar, sota les directrius de la Secretaria d'Afers Exteriors, en l'impuls de les polítiques de promoció externa del Departament, en les iniciatives de cooperació internacional i en les relacions amb la Unió Europea, i coordinar les activitats que en aquest àmbit realitzin altres unitats del Departament.
q) Qualsevol altra funció de naturalesa anàloga que se li encomani.
31.1 El Departament s'organitza funcionalment al territori de la manera següent:
Àmbit territorial: les comarques de l'Alt Penedès, el Baix Llobregat, el Barcelonès, el Garraf, el Maresme, el Vallès Occidental i el Vallès Oriental.
Àmbit territorial: les comarques de l'Alt Empordà, el Baix Empordà, la Garrotxa, el Gironès, el Pla de l'Estany, el Ripollès i la Selva.
Àmbit territorial: les comarques de les Garrigues, la Noguera, el Pla d'Urgell, la Segarra, el Segrià i l'Urgell.
Àmbit territorial: les comarques de l'Alt Camp, el Baix Camp, el Baix Penedès, la Conca de Barberà, el Priorat i el Tarragonès.
e) Serveis territorials a les Terres de l'Ebre.
Àmbit territorial: les comarques del Baix Ebre, el Montsià, la Terra Alta i la Ribera d'Ebre.
f) Serveis territorials a la Catalunya Central.
Àmbit territorial: les comarques de l'Anoia, el Bages, el Berguedà, Osona i el Solsonès.
g) Serveis territorials a l'Alt Pirineu i Aran.
Àmbit territorial: les comarques d'Era Val d'Aran, l'Alta Ribagorça, l'Alt Urgell, la Cerdanya, el Pallars Jussà i el Pallars Sobirà.
31.2 Els serveis territorials del Departament, amb rang orgànic assimilat a subdirecció general, depenen orgànicament de les delegacions territorials del Govern de la Generalitat, i funcionalment de la Secretaria General i de les direccions generals del Departament, en relació amb les matèries amb què actuen.
31.3 Els recursos contra les resolucions dictades per les persones titulars de les direccions dels serveis territorials, els resoldrà la unitat competent per raó de la matèria del Departament de Territori i Sostenibilitat.
Funcions dels serveis territorials
32.1 Als serveis territorials, al capdavant de cadascun dels quals hi ha un director o directora, els correspon l'exercici de les funcions següents:
a) Representar el Departament al seu àmbit territorial.
b) Dirigir les unitats que en depenen i exercir el comandament del personal que té a càrrec seu, sense perjudici de la dependència funcional per part dels serveis territorials adscrits a les direccions generals corresponents per raó de la matèria.
c) Coordinar el personal que exerceix la funció inspectora en matèria de ports i costes adscrit als serveis territorials.
d) Exercir d'òrgan de coordinació entre el Departament i les entitats que en depenen respecte a les actuacions al seu àmbit territorial.
e) Formar part dels òrgans i de les comissions departamentals i interdepartamentals de caràcter territorial que li corresponguin.
f) Executar les directrius i impulsar el desplegament de les actuacions del Departament a l'àmbit territorial, d'acord amb els plans i programes aprovats.
g) Executar i supervisar les tasques d'administració general.
h) Tramitar els procediments administratius dels quals, d'acord amb la normativa sectorial, tinguin atribuïda la competència i, si s'escau, emetre'n la resolució.
i) Vetllar pel compliment de la normativa vigent relativa a les competències del Departament.
32.2 La persona titular de la direcció dels serveis territorials pot assistir a les comissions d'urbanisme específiques de la seva demarcació territorial.
Estructura dels serveis territorials
33.1 L'estructura dels serveis territorials del Departament a Barcelona és la següent:
b) Servei Territorial de Transports de Barcelona.
c) Servei Territorial d'Urbanisme de l'Àrea Metropolitana de Barcelona.
Àmbit territorial: els municipis de Badalona, Badia del Vallès, Barberà del Vallès, Barcelona, Begues, Castellbisbal, Castelldefels, Cerdanyola del Vallès, Cervelló, Corbera de Llobregat, Cornellà de Llobregat, Esplugues de Llobregat, Gavà, l'Hospitalet de Llobregat, Molins de Rei, Montcada i Reixac, Montgat, Pallejà, la Palma de Cervelló, el Papiol, el Prat de Llobregat, Ripollet, Sant Adrià de Besos, Sant Andreu de la Barca, Sant Boi de Llobregat, Sant Climent de Llobregat, Sant Cugat del Vallès, Sant Feliu de Llobregat, Sant Joan Despí, Sant Just Desvern, Sant Vicenç dels Horts, Santa Coloma de Cervelló, Santa Coloma de Gramenet, Tiana, Torrelles de Llobregat i Viladecans.
Àmbit territorial: les comarques del Garraf i l'Alt Penedès, i els municipis de Collbató, Esparreguera, Abrera, Vallirana, Sant Esteve Sesrovires, Martorell, Olesa de Montserrat, Castellví de Rosanes, Polinyà, Terrassa, Ullastrell, Vacarisses, Gallifa, Rellinars, Rubí, Sabadell, Viladecavalls, Matadepera, Sant Llorenç Savall, Sant Quirze del Vallès, Santa Perpètua de Mogoda, Castellar del Vallès, Sentmenat i Palau-solità i Plegamans.
Àmbit territorial: la comarca del Vallès Oriental, i els municipis d'Alella, Arenys de Mar, Arenys de Munt, Sant Andreu de Llavaneres, Argentona, Sant Cebrià de Vallalta, Vilassar de Dalt, Vilassar de Mar, Sant Iscle de Vallalta, Òrrius, Malgrat de Mar, el Masnou, Mataró, Sant Pol de Mar, Sant Vicenç de Montalt, Cabrera de Mar, Cabrils, Caldes d'Estrac, Calella, Canet de Mar, Santa Susanna, Palafolls, Pineda de Mar, Teià, Tordera, Dosrius, Premià de Dalt i Premià de Mar.
f) Servei de Secretaria de les comissions d'urbanisme de l'àmbit metropolità de Barcelona.
h) Oficina Territorial d'Acció i Avaluació Ambiental.
33.2 L'estructura dels serveis territorials del Departament a Girona, Lleida i Tarragona és la següent:
e) Oficina Territorial d'Acció i Avaluació Ambiental.
33.3 L'estructura dels Serveis Territorials del Departament a les Terres de l'Ebre és la següent:
a) Servei Territorial de Mobilitat de les Terres de l'Ebre.
33.4 Dels Serveis Territorials del Departament a la Catalunya Central depèn el Servei Territorial d'Urbanisme de la Catalunya Central.
Serveis territorials de carreteres de Barcelona, Girona, Lleida i Tarragona
34.1 Corresponen als serveis territorials de carreteres, a l'àmbit del seu territori, les funcions següents:
b) Portar a terme l'explotació en les carreteres, així com la seva senyalització, la recollida de dades d'aforaments i accidents; la vigilància de les carreteres, la tramitació dels expedients dels danys ocasionats a les vies públiques i als seus elements quan se li encomani, els permisos i les autoritzacions, les denúncies i multes.
34.2 Del Servei Territorial de Carreteres de Barcelona depenen les unitats següents:
34.3 Dels serveis territorials de carreteres de Girona, Lleida i Tarragona depenen les unitats següents:
Seccions d'autoritzacions i règim sancionador de Barcelona, Girona, Lleida i Tarragona
Corresponen a les seccions d'autoritzacions i règim sancionador, a l'àmbit del seu territori, les funcions següents:
a) Realitzar la vigilància en les zones d'influència de la carretera, el ferm i els elements funcionals dels vials de les actuacions realitzades per tercers no contractistes de conservació.
b) Tramitar els expedients de danys ocasionats a les vies públiques i els seus elements, quan se li encomani.
c) Iniciar i tramitar expedients d'autoritzacions i els relatius a la protecció de la legalitat i el règim sancionador.
d) Tramitar, fins a l'elaboració de la proposta de resolució, els expedients de responsabilitat patrimonial, quan se li encomani.
Seccions de conservació de Barcelona, Girona, Lleida i Tarragona
Corresponen a les seccions de conservació, a l'àmbit del seu territori, les funcions següents:
a) Supervisar la direcció de les unitats productives pròpies, concretament els centres de conservació de carreteres, en l'execució del pla de conservació aprovat per la direcció general competent.
b) Controlar les operacions de conservació contractades amb externs.
c) Elaborar la proposta de redacció dels projectes i obres de reforç del ferm i de la seguretat vial.
d) Realitzar la vigilància de l'estat del ferm, de la senyalització, de l'enllumenat i de la totalitat dels elements funcionals dels vials.
e) Fer la comunicació dels danys ocasionats a usuaris dels vials a causa de l'estat dels vials o dels seus elements funcionals.
f) Qualsevol altra funció de naturalesa anàloga que els sigui encomanada.
Correspon a la Secció d'Explotació, a l'àmbit de Barcelona, les funcions següents:
a) Coordinar i fer el seguiment tècnic d'actuacions d'ús i defensa del domini públic viari i les zones de protecció de la carretera.
b) Elaborar els informes sobre planejament urbanístic derivat i sobre projectes i actuacions viàries en curs.
c) Elaborar els informes tècnics per a l'autorització de proves esportives i de transports especials.
d) Elaborar els informes tècnics per a la gestió patrimonial.
e) Actualitzar les dades del Catàleg oficial de carreteres.
f) Delimitar els trams urbans i travesseres.
g) Coordinar i fer el seguiment d'actuacions de senyalització vertical i horitzontal.
h) Coordinar el pla d'aforaments de les estacions no permanents.
i) Qualsevol altra funció de naturalesa anàloga que els sigui encomanada.
Serveis territorials de transports de Barcelona, Girona, Lleida i Tarragona
38.1 Corresponen als serveis territorials de transports, a l'àmbit del seu territori, les funcions següents:
a) Gestionar l'ordenació dels serveis de transport i d'altres actuacions pròpies de la direcció general competent en la matèria.
b) Tramitar els expedients relatius a l'atorgament, modificació, extinció, visat i rehabilitació d'autoritzacions per a la realització del transport de mercaderies per carretera i les seves activitats auxiliars i complementàries, i, si s'escau, emetre'n la resolució.
c) Tramitar i informar els expedients relatius a concessions i autoritzacions administratives de transport públic de viatgers per carretera i de modificació de les seves condicions.
d) Inspeccionar els serveis i les activitats de transport competència de la Direcció General i, si escau, resoldre els expedients sancionadors.
38.2 Del Servei Territorial de Transports de Barcelona depenen les unitats següents:
a) Secció de Transports de Mercaderies.
b) Secció de Transports de Viatgers.
c) Secció d'Inspecció i Règim Sancionador.
38.3 Dels serveis territorials de Transports de Girona, Lleida i Tarragona depenen les unitats següents:
a) Secció de Concessions i Autoritzacions.
b) Secció d'Inspecció i Règim Sancionador.
Secció de Transports de Mercaderies
Corresponen a la Secció de Transports de Mercaderies les funcions següents:
a) Tramitar i elaborar informes i propostes de resolució referents als expedients d'atorgament, modificació, extinció, visat i rehabilitació d'autoritzacions de transport privat i públic de mercaderies per carretera.
Secció de Transports de Viatgers
Corresponen a la Secció de Transports de Viatgers les funcions següents:
a) Tramitar els expedients relatius a l'autorització i modificació d'itineraris, calendaris i horaris de concessions de serveis regulars de viatgers.
b) Tramitar els expedients relatius a l'atorgament i modificació, extinció, visat i rehabilitació d'autoritzacions de transport discrecional de viatgers per carretera.
c) Elaborar els informes relatius a l'atorgament de subvencions, modificació de tarifes en el transport de viatgers i estacions d'autobusos i altres equipaments.
d) Qualsevol altra funció de naturalesa anàloga que els sigui encomanada.
Seccions d'inspecció i règim sancionador de Barcelona, Girona, Lleida i Tar-ra-gona
Corresponen a les seccions d'inspecció i règim sancionador, a l'àmbit del seu territori, les funcions següents:
a) Inspeccionar els serveis i activitats de transport de viatgers i mercaderies per carretera.
b) Tramitar els expedients sancionadors.
c) Qualsevol altra funció de naturalesa anàloga que els sigui encomanada.
Seccions de concessions i autoritzacions de Girona, Lleida i Tarragona
Corresponen a les seccions de concessions i autoritzacions, a l'àmbit del seu territori, les funcions següents:
a) Tramitar els expedients relatius a l'atorgament, modificació, extinció, visat i rehabilitació d'autoritzacions de transports públic i privat de mercaderies per carretera.
c) Tramitar els expedients relatius a l'atorgament, modificació, extinció, visat i rehabilitació d'autoritzacions de transport discrecional de viatgers per carretera, i a la modificació de les condicions d'explotació dels serveis regulars.
d) Elaborar els informes relatius a l'atorgament de subvencions, modificació de tarifes en el transport de viatgers i estacions d'autobusos i altres equipaments.
Servei Territorial de Mobilitat de les Terres de l'Ebre
Corresponen al Servei Territorial de Mobilitat de les Terres de l'Ebre les funcions següents:
b) Portar a terme l'explotació en les carreteres, així com la seva senyalització, la recollida de dades d'aforaments i accidents; la vigilància de les carreteres, la tramitació dels expedients dels danys ocasionats a les vies públiques i als seus elements quan se li encomani, els permisos i les autoritzacions, les denúncies i les multes.
f) Gestionar les competències relatives a l'ordenació dels serveis de transport i d'altres actuacions pròpies de la direcció general competent en la matèria.
g) Tramitar els expedients relatius a l'atorgament, modificació, extinció, visat i rehabilitació d'autoritzacions per a la realització del transport de mercaderies per carretera i les seves activitats auxiliars i complementàries, i, si s'escau, emetre'n la resoldre
h) Tramitar i informar els expedients relatius a concessions i autoritzacions administratives de transport públic de viatgers per carretera i de modificació de les seves condicions.
i) Inspeccionar els serveis i activitats de transport de competència de la Direcció General i, si s'escau, resoldre els expedients sancionadors.
Serveis territorials d'urbanisme de l'Àrea Metropolitana de Barcelona, l'Arc Metropolità de Barcelona I, l'Arc Metropolità de Barcelona II, Girona, Lleida, Tarragona, les Terres de l'Ebre i la Catalunya Central
44.1 Corresponen als serveis territorials d'urbanisme, a l'àmbit del seu territori, les funcions següents:
a) Portar a terme la tramitació administrativa i emetre o supervisar els dictàmens dels expedients que s'hagin de sotmetre a l'aprovació de la comissió territorial d'urbanisme competent, i elevar les propostes de resolució.
b) Fer el seguiment i control del planejament urbanístic aprovat, d'acord amb la normativa vigent, amb la finalitat de donar suport tecnicojurídic a la comissió territorial d'urbanisme, als ens locals i als diferents agents urbanitzadors.
c) Donar assistència tècnica i administrativa a les corporacions locals en l'elaboració, la tramitació i l'aplicació dels instruments de planejament urbanístic.
d) Dirigir l'activitat de les persones coordinadores comarcals d'urbanisme que hi estan adscrites, d'acord amb la distribució geogràfica i el nombre de llocs de treball que es determini a la relació de llocs de treball.
e) Donar suport tècnic en l'actualització i manteniment del sistema d'informació territorial i del planejament urbanístic.
44.2 De cadascun dels serveis territorials d'urbanisme de Girona, Lleida, Tarragona, les Terres de l'Ebre i la Catalunya Central depèn, respectivament, una secció de secretaria de la comissió territorial d'urbanisme.
Seccions de secretaria de les comissions territorials d'urbanisme de Girona, Lleida, Tarragona, les Terres de l'Ebre i la Catalunya Central
Corresponen a les seccions de secretaria de les comissions territorials d'urbanisme de Girona, Lleida, Tarragona, les Terres de l'Ebre i la Catalunya Central, al seu àmbit territorial, les funcions següents.
a) Donar suport i assessorament jurídic a la comissió territorial d'urbanisme competent, mitjançant l'elaboració d'informes i propostes.
c) Desenvolupar, per mitjà del seu titular o la seva titular, les funcions de secretaria de les reunions de l'òrgan col·legiat competent i, en conseqüència, elaborar la documentació corresponent i l'ordre del dia, redactar les actes corresponents, certificar els acords que la comissió adopti, i custodiar les actes i els acords adoptats.
d) Donar suport tècnic en l'actualització i el manteniment del sistema d'informació territorial del planejament urbanístic.
e) Coordinar i portar a terme la supervisió jurídica dels expedients tramitats al seu àmbit territorial que s'hagin de sotmetre a la consideració de la comissió territorial d'urbanisme competent.
Servei de secretaria de les comissions d'urbanisme de l'àmbit metropolità de Barcelona
Corresponen al servei de secretaria de les comissions d'urbanisme de l'àmbit metropolità de Barcelona, al seu territori, les funcions següents:
a) Donar suport i assessorament jurídic a les comissions d'urbanisme de l'àmbit metropolità de Barcelona, mitjançant l'elaboració d'informes i propostes.
c) Exercir, per mitjà de la persona titular, les funcions de secretaria de les reunions de l'òrgan col·legiat i, en conseqüència, elaborar la documentació corresponent i l'ordre del dia, redactar les actes corresponents, certificar els acords que les comissions d'urbanisme del seu àmbit territorial adoptin, i custodiar les actes i els acords adoptats.
d) Donar suport tècnic en l'actualització i manteniment del sistema d'informació territorial i del planejament urbanístic.
e) Coordinar i portar a terme la supervisió jurídica dels expedients tramitats que hagin de sotmetre a la consideració de les comissions d'urbanisme del seu àmbit territorial.
Corresponen a l'Oficina de Medi Ambient de les Terres de l'Ebre, amb rang orgànic de servei, les funcions següents:
a) Gestionar les sol·licituds d'autorització i les seves revisions, i emetre les propostes de declaració d'impacte ambiental, d'acord amb les competències atribuïdes per la normativa de prevenció i control ambiental de les activitats.
b) Gestionar i fer el seguiment de les sol·licituds d'avaluació ambiental de plans, programes i projectes i tramitar els expedients d'avaluació ambiental que siguin competència seva i fer la proposta de resolució corresponent.
c) Emetre els informes ambientals que corresponguin segons normativa i integrar els informes ambientals emesos per altres òrgans de l'Administració de la Generalitat de Catalunya.
e) Emetre informes i assessorar als ens locals, les empreses i la ciutadania, dins del seu àmbit d'actuació.
g) Gestionar els mitjans tècnics de control i prevenció de la contaminació que se li hagin assignat.
h) Custodiar els expedients d'autorització ambiental i dels projectes tècnics de les activitats.
i) Donar suport als projectes de declaració i planificació d'espais naturals protegits, de connectivitat ecològica, i de protecció d'hàbitats i patrimoni geològic que la Direcció General de Polítiques Ambientals porti a terme al seu àmbit territorial.
j) Coordinar les actuacions i donar suport en l'exercici de les funcions pròpies de la Direcció General de Polítiques Ambientals.
Oficines de gestió ambiental unificada de Barcelona, Girona, Lleida i Tarra-gona
Corresponen a les oficines de gestió ambiental unificada, amb rang orgànic de servei, les funcions següents:
a) Gestionar les sol·licituds d'autorització ambiental, i les seves revisions, i emetre les propostes de declaració d'impacte ambiental d'acord amb les competències atribuïdes per la normativa de prevenció i control ambiental de les activitats.
b) Custodiar els expedients d'autorització ambiental i dels projectes tècnics de les activitats.
c) Emetre els informes ambientals que corresponguin segons la normativa i integrar els informes ambientals emesos per altres òrgans de l'Administració de la Generalitat de Catalunya.
e) Assessorar tècnicament els ens locals, les empreses i la ciutadania en matèria de prevenció i control de les activitats.
g) Gestionar els mitjans tècnics de control i prevenció de la contaminació que li hagin assignat.
Oficines territorials d'acció i avaluació ambiental de Barcelona, Girona, Lleida i Tarragona
Corresponen a les oficines territorials d'acció i avaluació ambiental, que es configuren com a àrees funcionals, a l'àmbit del seu territori, les funcions següents:
a) Fer el seguiment de les sol·licituds d'avaluació ambiental de plans, programes i projectes.
b) Tramitar els expedients d'avaluació ambiental que siguin competència dels serveis territorials i fer la proposta de resolució corresponent.
c) Informar i assessorar en relació amb l'avaluació ambiental a ens locals, empreses i ciutadania.
d) Emetre els informes sobre els plans, programes i projectes que li siguin requerits.
e) Fer el seguiment de l'avaluació ambiental de plans, programes i projectes.
f) Coordinar les actuacions i donar suport en l'exercici de les funcions pròpies de la Direcció General de Polítiques Ambientals..
g) Donar suport als projectes de declaració i planificació d'espais naturals protegits, de connectivitat ecològica, i de protecció d'hàbitats i patrimoni geològic que la Direcció General de Polítiques Ambientals porti a terme al seu àmbit territorial.
Seccions de serveis generals de Barcelona, Girona, Lleida, Tarragona i Terres de l'Ebre
Corresponen a les seccions de serveis generals, a l'àmbit del seu territori, les funcions següents:
a) Gestionar el registre, l'arxiu i l'atenció al públic.
b) Gestionar els serveis generals, règim intern i assumptes del personal adscrit als serveis territorials.
c) Gestionar el pressupost, l'habilitació, els subministraments i l'inventari del patrimoni adscrit.
d) Tramitar les denúncies del seu àmbit territorial i, si s'escau, assignar-les a la unitat o organisme competent per continuar-ne la tramitació.
e) Tramitar els expedients administratius i instruir els expedients sancionadors que se li hagin assignat.
f) Coordinar i executar, dins del seu àmbit territorial, les funcions de la Direcció General de Polítiques Ambientals en matèria d'informació i educació ambiental.
g) Donar suport a la persona titular de la direcció dels serveis territorials.
51.1 La Secretaria de Territori i Mobilitat, amb rang orgànic de secretaria general en els termes que preveu l'article 11.2 de la Llei 13/1989, de 14 de desembre, té les funcions següents:
a) Dissenyar, planificar, programar i impulsar les polítiques d'infraestructures relacionades amb la mobilitat, transports terrestres, ports, aeroports, carreteres i autopistes, i la seva coordinació amb les polítiques d'ordenació territorial.
b) Definir i executar les polítiques dels serveis de transport i dels centres logístics integrals.
c) Impulsar la gestió del domini públic maritimoterrestre i de la regulació del seu règim economicofinancer en l'àmbit de les competències de la Generalitat.
d) Dirigir i coordinar la relació de l'Administració de la Generalitat de Catalunya amb les empreses gestores d'infraestructures viàries de què sigui titular.
e) Coordinar la participació en els organismes que exerceixen funcions sobre les infraestructures i els serveis del transport situats a Catalunya.
f) Dissenyar, planificar i programar les polítiques d'ordenació territorial, d'urbanisme, del sòl, de muntanya, del litoral i de paisatge.
g) Definir l'orientació estratègica del desenvolupament del Pla territorial general i dels plans territorials, una vegada hagin estat aprovats pel Govern.
h) Elaborar els documents i emetre els informes que li siguin requerits sobre tots els àmbits relacionats amb la mobilitat i el territori.
i) Dur la direcció estratègica de les actuacions que exerceix l'Institut Català del Sòl, sense perjudici de les competències que pugui tenir la Secretaria d'Habitatge.
j) Resoldre sobre els recursos d'alçada que s'interposin contra les resolucions dictades per les unitats orgàniques que en depenen.
k) Planificar les actuacions relacionades amb la política internacional i europea en matèria de mobilitat, ordenació territorial i la seva aplicació a Catalunya, i vehicular la participació del Departament en el Centre d'Estudis del Transport per a la Mediterrània Occidental (CETMO), d'acord amb la Secretaria d'Afers Exteriors, i en coordinació amb el Gabinet Tècnic.
l) Qualsevol altra funció de naturalesa anàloga que li sigui encomanada expressament.
51.2 De la Secretaria de Territori i Mobilitat depenen les unitats següents:
a) Direcció General de Transports i Mobilitat.
b) Direcció General de Carreteres.
c) Direcció General d'Ordenació del Territori i Urbanisme.
d) Subdirecció General de Relació amb les Empreses Gestores d'Infraestructures Viàries.
51.3 El Registre cartogràfic de Catalunya s'adscriu administrativament a la Secretaria de Territori i Mobilitat.
Direcció General de Transports i Mobilitat
52.1 Corresponen a la Direcció General de Transports i Mobilitat les funcions següents:
a) Planificar, coordinar, executar i fer el seguiment de la política general del transport per carretera, ferroviari i per cable, de ports i d'aeroports.
b) Planificar els serveis del transport per carretera, ferroviari i per cable, de ports i aeroports, a l'àmbit de Catalunya.
c) Planificar les infraestructures i els equipaments del transport per carretera, ferroviari i per cable, de ports i aeroports, a l'àmbit de Catalunya, sense perjudici de les competències de la Direcció General de Carreteres.
d) Impulsar la planificació d'infraestructures relacionades amb la mobilitat, sense perjudici de les competències de la Direcció General de Carreteres, i coordinar la planificació d'aquestes infraestructures amb el planejament territorial i urbanístic.
e) Fer el seguiment i la concertació de projectes de grans infraestructures d'altres administracions o ens.
f) Dirigir les actuacions relatives a l'ordenació del transport per carretera, ferroviari i per cable, i establir-hi criteris.
g) Regular i inspeccionar el transport per carretera, ferroviari, per cable, marítim i aeri.
h) Exercir el control i la supervisió dels òrgans i organismes que en depenen o dels adscrits o vinculats al Departament en les activitats que afecten les funcions de la Direcció General.
i) Impulsar i coordinar les actuacions en la gestió i l'ordenació del transport per carretera, ferroviari i per cable, dels ports i dels aeroports.
j) Dirigir funcionalment els serveis territorials de mobilitat en el que els correspongui per raó de la matèria, i els serveis territorials de transports.
k) Participar en òrgans d'altres administracions i en òrgans de representació quan per raó de la matèria sigui designat.
l) Participar en la presa de decisions sobre la qualificació d'interès general de les obres públiques que siguin competència de la Direcció General.
m) Iniciar i instruir els procediments de responsabilitat patrimonial derivats d'actuacions dels òrgans i unitats que depenen de la Direcció General.
n) Resoldre els recursos d'alçada que s'interposin contra les resolucions dictades per les unitats orgàniques que en depenen.
52.2 De la Direcció General de Transports i Mobilitat depenen els òrgans següents:
a) Subdirecció General d'Infraestructures.
b) Subdirecció General d'Ordenació i Inspecció.
c) Subdirecció General de Coordinació i Gestió.
d) Subdirecció General de Ports i Aeroports.
e) Servei de Col·laboració amb el CETMO (Centre d'Estudis del Transport per a la Mediterrània Occidental).
Subdirecció General d'Infraestructures
53.1 Corresponen a la Subdirecció General d'Infraestructures, respecte de l'àmbit competencial de la Direcció General, les funcions següents:
a) Dirigir i coordinar els treballs tècnics de planejament d'infraestructures.
b) Coordinar, fer el seguiment i supervisar els projectes i l'execució de les obres i dels equipaments dels diversos sistemes del transport.
c) Donar suport a la Direcció General en la seva participació en òrgans d'altres administracions i en òrgans de representació que exerceixen funcions sobre les infraestructures situades a Catalunya.
d) Participar en la gestió de les infraestructures, d'acord amb el que estableixin les lleis.
53.2 De la Subdirecció General d'Infraestructures depenen les unitats següents:
b) Servei de Supervisió de Projectes.
Servei de Planejament i Estudis
54.1 Corresponen al Servei de Planejament i Estudis les funcions següents:
a) Redactar i elaborar plans, estudis i treballs tècnics de planejament en matèria d'infraestructures dels sistemes de transport.
b) Emetre informe dels plans urbanístics en la mesura que incideixin en les competències de la Direcció General.
c) Coordinar i fer el seguiment del planejament de les infraestructures de transport amb altres figures de planejament.
d) Elaborar estudis econòmics relacionats amb el planejament d'infraestructures del transport.
e) Valorar i implementar els avenços tecnològics a l'elaboració dels plans en matèria d'infraestructures del transport i impulsar els sistemes d'informació i estadística.
54.2 Del Servei de Planejament i Estudis depenen les unitats següents:
a) Secció de Planejament d'Infraestructures.
Secció de Planejament d'Infraestructures
Corresponen a la Secció de Planejament d'Infraestructures les funcions següents:
a) Analitzar les necessitats d'infraestructures per al desenvolupament dels sistemes de transport.
b) Elaborar els programes d'actuació de la Direcció General en aquestes matèries.
Corresponen a la Secció de Tecnologia les funcions següents:
a) Analitzar els avenços tecnològics i elaborar la normativa tècnica de projectes, obres, instal·lacions i equipaments.
b) Fer el seguiment i l'avaluació de la informació que proporcionen els centres de recerca i els sistemes propis de la Direcció General que garanteixin l'aplicació de les tècniques més adients en l'execució dels projectes.
c) Implementar els avenços tecnològics en el desenvolupament i gestió de projectes.
Servei de Supervisió de Projectes
Corresponen al Servei de Supervisió de Projectes les funcions següents:
a) Supervisar i emetre informe, en funció de totes les disposicions de caràcter legal o reglamentari i de la normativa tècnica aplicable, de tots els estudis informatius, avantprojectes, projectes, projectes modificats, projectes complementaris, amb caràcter previ a emetre'n la resolució i les liquidacions d'obra.
d) Recopilar la normativa tècnica i fer el seguiment de la seva evolució de manera que se'n pugui exigir el compliment en la redacció dels projectes.
Subdirecció General d'Ordenació i Inspecció
58.1 Corresponen a la Subdirecció General d'Ordenació i Inspecció les funcions següents:
a) Dur a terme les actuacions relatives a l'ordenació, la inspecció i el foment del transport terrestre de persones i mercaderies.
b) Programar, impulsar i fer el seguiment de l'acció administrativa en l'àmbit del transport terrestre i donar suport tècnic als organismes de col·laboració, consulta i participació sectorial en la matèria.
c) Impulsar, organitzar, fer el seguiment i controlar les activitats formatives i proves per a l'accés a la professió de transportista, les seves activitats auxiliars i complementàries, així com qualsevol activitat formativa del sector del transport dins l'àmbit de les seves competències.
d) Fomentar la realització d'activitats dirigides a promoure la resolució de conflictes en el sector del transport terrestre i elaborar propostes per a la regulació d'un sistema de mediació en matèria de transport terrestre.
e) Donar suport tècnic a la Direcció General en la seva coordinació funcional dels serveis territorials de mobilitat i dels serveis territorials de transports, en el que li correspongui per raó de la matèria.
58.2 De la Subdirecció General d'Ordenació i Inspecció depenen les unitats següents:
a) Servei d'Inspecció i Règim Sancionador.
c) Secció de Qualificació i Formació Professional del Transport.
Servei d'Inspecció i Règim Sancionador
Corresponen al Servei d'Inspecció i Règim Sancionador les funcions següents:
a) Elaborar, implementar i controlar l'execució del Pla d'inspecció en matèria del transport terrestre.
b) Dirigir i coordinar la funció inspectora i sancionadora dels serveis territorials de transports i dels serveis territorials de mobilitat en matèria de transport terrestre.
c) Coordinar la funció inspectora amb les forces de seguretat que hi col·laboren i establir-ne els plans d'actuació.
d) Coordinar els criteris i mètodes sancionadors entre la Generalitat i l'Administració de l'Estat i la resta de comunitats autònomes.
e) Gestionar, organitzar i controlar l'activitat dels consellers de seguretat pel transport de mercaderies perilloses.
Corresponen al Servei de la Junta Arbitral del Transport les funcions següents:
a) Donar suport i assessorament jurídic necessari a la Junta Arbitral del Transport per al compliment de les funcions que aquesta té atribuïdes per la normativa vigent.
c) Desenvolupar, per mitjà de la persona titular, les funcions de secretaria de les reunions de l'òrgan col·legiat i, en conseqüència, elaborar la documentació corresponent i l'ordre del dia, redactar les actes corresponents, certificar els acords que la Junta Arbitral del Transport adopti, i custodiar les actes i els acords adoptats.
d) Coordinar i fer la supervisió jurídica dels expedients tramitats que s'hagin de sotmetre a la consideració de la Junta Arbitral del Transport.
e) Realitzar activitats dirigides a la resolució de conflictes entre les parts en els àmbits que siguin competència seva.
Secció de Qualificació i Formació Professional del Transport
Corresponen a la Secció de Qualificació i Formació Professional del Transport les funcions següents:
a) Organitzar i fer el seguiment de les proves de capacitació professional per a l'accés a la professió de transportista i les seves activitats auxiliars i complementàries, el seu reconeixement i l'expedició de títols.
b) Preparar les propostes per autoritzar centres, i homologar cursos de formació per al certificat d'aptitud professional de conductors, i organitzar, fer el seguiment de les proves i expedir certificats i targetes de conductor.
c) Organitzar i fer el seguiment de les proves per l'obtenció del certificat de conseller de seguretat per al transport de mercaderies perilloses, i expedir els certificats.
d) Elaborar programes d'actuació i col·laboració, fer el seguiment i controlar les activitats formatives en el sector del transport.
Subdirecció General de Coordinació i Gestió
62.1 Corresponen a la Subdirecció General de Coordinació i Gestió les funcions següents:
a) Elaborar i executar els plans i programes d'actuació i de serveis de la Direcció General per a la millora i l'optimització de la xarxa de transport per carretera, ferroviari i per cable, i fer-ne el seguiment i avaluació.
b) Impulsar i controlar el funcionament i coordinació de la xarxa de serveis i equipaments de transport públic de viatgers per carretera.
c) Programar, fer el seguiment i controlar el finançament dels serveis de transport públic per carretera, ferroviari i per cable.
d) Coordinar les relacions amb les empreses gestores del transport per carretera, ferroviari i per cable.
e) Coordinar les relacions amb les autoritats territorials de mobilitat i altres administracions en relació amb la gestió dels serveis de transport.
f) Donar suport tècnic a la Direcció General en la direcció funcional dels serveis territorials de mobilitat i dels serveis territorials de transports, en el que li correspongui per raó de la matèria.
62.2 De la Subdirecció General de Coordinació i Gestió depenen les unitats següents:
a) Servei de Coordinació i Gestió del Transport per Carretera.
b) Servei de Coordinació i Gestió del Transport Ferroviari i per Cable.
Servei de Coordinació i Gestió del Transport per Carretera
63.1 Corresponen al Servei de Coordinació i Gestió del Transport per Carretera les funcions següents:
a) Fer el seguiment de la gestió dels serveis de transport de viatgers per carretera.
b) Coordinar les relacions amb les empreses operadores i concessionàries de serveis de transport de viatgers.
c) Avaluar l'explotació de les concessions i autoritzacions atorgades per a la gestió dels serveis de transport i en especial, dels plans d'innovació i millora de la qualitat de les empreses concessionàries.
d) Fer el seguiment i controlar els instruments de finançament dels serveis de transport.
e) Coordinar els serveis de transport de viatgers per carretera de la Generalitat de Catalunya amb les autoritats territorials de mobilitat i altres administracions.
f) Elaborar i fer difusió d'informació i d'estadístiques respecte la gestió del transport de viatgers i mercaderies.
g) Redactar els treballs tècnics relacionats amb el planejament en matèria de serveis de transport.
h) Elaborar estudis econòmics relacionats amb els serveis de transport de viatgers, amb els contractes programa de les empreses operadores de serveis de transport de viatgers i amb les tarifes dels serveis.
63.2 Del Servei de Coordinació i Gestió del Transport per Carretera depèn la Secció de Planejament de Serveis de Transport.
Secció de Planejament de Serveis de Transport
Corresponen a la Secció de Planejament de Serveis de Transport les funcions següents:
a) Estudiar i elaborar propostes relacionades amb els serveis de transport públic.
b) Analitzar les diverses explotacions i elaborar les propostes de reordenació d'itineraris i tarifes.
c) Estudiar i elaborar propostes per afavorir l'accessibilitat.
Servei de Coordinació i Gestió del Transport Ferroviari i per Cable
Corresponen al Servei de Coordinació i Gestió del Transport Ferroviari i per Cable les funcions següents:
a) Fer el seguiment de les relacions amb les empreses operadores dels serveis de transport ferroviari i per cable i de la seva gestió dels serveis.
b) Avaluar la prestació dels serveis de transport ferroviari i per cable i elaborar les propostes de millora respecte la seva gestió.
c) Redactar els treballs tècnics del planejament, plans i estudis de les actuacions en matèria de transport ferroviari i per cable.
d) Fer el seguiment i avaluar el funcionament de les autoritzacions i concessions per a la prestació de serveis de transport ferroviari i per cable.
e) Inspeccionar les instal·lacions i els serveis de transport ferroviari i per cable.
f) Elaborar i fer difusió d'informació i d'estadístiques respecte de la gestió del transport ferroviari i per cable.
Subdirecció General de Ports i Aeroports
66.1 Corresponen a la Subdirecció General de Ports i Aeroports les funcions següents:
a) Impulsar i coordinar les actuacions relatives a l'ordenació dels serveis i activitats, i a la regulació i la gestió del règim econòmic financer en matèria de ports, aeroports, heliports i altres infraestructures aeroportuàries.
b) Donar suport a la Direcció General en la gestió i ordenació de les infraestructures portuàries, nàutiques i aeroportuàries que siguin competència seva.
c) Dirigir els instruments de planificació en matèria de ports i infraestructures aeroportuàries.
d) Dirigir la tramitació dels projectes d'obres portuàries i nàutiques, d'obres costaneres i d'obres d'infraestructures aeroportuàries i, si s'escau, aprovar-los.
e) Tutelar i controlar la gestió de les infraestructures portuàries i aeroportuàries que siguin competència del Departament.
f) Donar suport a la Direcció General en la seva participació en òrgans d'altres administracions i en òrgans de representació quan per raó de la matèria sigui designat.
g) Emetre l'informe previ a la qualificació com a obra d'interès general dels ports i aeroports, quan s'escaigui.
h) Fer el seguiment de l'adequació dels instruments de planejament en relació amb les competències de la Direcció General en matèria de ports i instal·lacions aeroportuàries.
66.2 De la Subdirecció General de Ports i Aeroports depenen les unitats següents:
b) Servei d'Aeroports i Transport Aeri.
67.1 Corresponen al Servei de Ports les funcions següents:
a) Portar a terme l'ordenació del domini públic necessari per a la prestació dels serveis als recintes portuaris que siguin competència de la Direcció General.
b) Formular i redactar els instruments de planejament portuari.
c) Emetre informe dels instruments de planejament en relació amb les infraestructures portuàries i nàutiques que siguin competència de la Generalitat de Catalunya.
d) Elaborar i tramitar els projectes d'obres portuàries i nàutiques.
e) Impulsar i avaluar els programes d'actuació de la Direcció General en el marc del Pla de ports de Catalunya.
f) Impulsar i coordinar les actuacions de gestió de les infraestructures portuàries competència de la Direcció General.
g) Elaborar els estudis sobre les necessitats de desenvolupament del sistema portuari català i dels plans i programes per promoure'n l'optimització.
h) Establir, en col·laboració amb altres organismes competents, el règim econòmic dels serveis portuaris.
i) Portar a terme la inspecció i les tasques de policia en matèria portuària i del transport marítim, tramitar i fer la gestió administrativa dels expedients de protecció de la legalitat i sancionadors.
67.2 Del Servei de Ports depèn la Secció de Gestió Portuària.
Corresponen a la Secció de Gestió Portuària les funcions següents:
a) Gestionar les actuacions administratives en matèria de ports i d'altres instal·lacions portuàries i nàutiques que siguin competència de la Direcció General.
b) Analitzar i avaluar el funcionament de les concessions atorgades.
c) Elaborar propostes en relació amb els usos i les activitats en els ports i altres instal·lacions portuàries i nàutiques i amb els aspectes relatius a la gestió del domini públic portuari.
d) Estudiar les necessitats i la planificació del desenvolupament dels ports i d'altres instal·lacions portuàries i nàutiques.
Servei d'Aeroports i Transport Aeri
Corresponen al Servei d'Aeroports i Transport Aeri les funcions següents:
a) Coordinar les actuacions relatives a l'ordenació dels serveis i activitats en matèria d'aeroports i transport aeri.
b) Ordenar el domini públic necessari per a la prestació dels serveis als recintes aeroportuaris i a altres instal·lacions de transport aeri.
c) Coordinar i participar en la gestió de les infraestructures aeroportuàries i d'altres instal·lacions de transport aeri.
d) Formular i redactar els instruments en matèria de planificació dels aeroports i d'altres instal·lacions del transport aeri en general que corresponguin a la Generalitat de Catalunya.
e) Elaborar i tramitar els projectes d'obres aeroportuàries i del transport aeri en coordinació amb els instruments de planejament i, si s'escau, aprovar-los.
f) Fer el seguiment de l'adequació dels instruments de planejament en relació amb les competències de la Direcció General en matèria de transport aeri.
g) Avaluar i impulsar els programes d'actuació de la Direcció General en el marc de les infraestructures aeroportuàries i d'altres instal·lacions de transport aeri competència de la Generalitat de Catalunya.
h) Donar suport a la Direcció General en la seva participació en òrgans d'altres administracions i en òrgans de representació quan per raó de la matèria sigui designat.
i) Donar suport tècnic a la Direcció General en la seva coordinació funcional dels serveis territorials del Departament en el que li correspongui per raó de la matèria.
j) Tutelar i controlar la gestió de les infraestructures aeroportuàries i de transport aeri que siguin competència de la Generalitat de Catalunya qualsevol que sigui la forma de gestió.
k) Impulsar i coordinar les actuacions relatives a l'ús i defensa de les infraestructures aeroportuàries i de transport aeri.
l) Portar a terme la inspecció i policia en matèria aeroportuària, tramitar els expedients de protecció de la legalitat i sancionadors.
Servei de col·laboració amb el CETMO
Corresponen al Servei de Col·laboració amb el CETMO les funcions següents:
a) Realitzar estudis i informes sobre les infraestructures de transport, els programes regionals o subregionals, la utilització de les TIC en els procediments i en els sistemes de gestió per a la seva millora i per a l'aplicació i adhesió a les convencions internacionals.
b) Assessorar sobre la coordinació modal maritimoterrestre, ports i transport multimodal i comunicacions portuàries.
c) Gestionar i actualitzar la base de dades estadístiques sobre fluxos de transport, reglamentació i infraestructures.
71.1 Corresponen a la Direcció General de Carreteres les funcions següents:
a) Ordenar, planificar i gestionar la xarxa viària de Catalunya.
b) Construir, conservar, explotar i inspeccionar la xarxa viària de la qual és titular la Generalitat de Catalunya.
c) Establir el règim jurídic de tots els elements de la xarxa viària de la qual és titular la Generalitat de Catalunya.
d) Exercir el control i supervisar els òrgans i organismes que en depenen o dels adscrits o vinculats al Departament en les activitats que afecten les funcions de la Direcció General.
e) Dirigir funcionalment els serveis territorials de mobilitat, en el que els correspongui per raó de la matèria, i els serveis territorials de carreteres.
f) Participar en òrgans d'altres administracions i en òrgans de representació quan per raó de la matèria sigui designat.
g) Donar suport a la Secretaria de Territori i Mobilitat en les funcions derivades de la relació amb les empreses gestores d'infraestructures viàries de què sigui titular la Generalitat de Catalunya.
h) Participar en la presa de decisions sobre la qualificació d'interès general de les obres públiques competència de la Direcció General.
i) Resoldre els recursos d'alçada que s'interposin contra les resolucions dictades per les unitats orgàniques que en depenen.
71.2 De la Direcció General de Carreteres depenen les unitats següents:
a) Subdirecció General de Planificació i Projectes.
b) Subdirecció General d'Explotació Viària.
Subdirecció General de Planificació i Projectes
72.1 Corresponen a la Subdirecció General de Planificació i Projectes les funcions següents:
a) Estudiar i formular propostes per elaborar i actualitzar el Pla de carreteres de Catalunya.
b) Estudiar i redactar els estudis informatius previs, els projectes de traçat i, si s'escau, el projecte constructiu.
c) Dirigir la supervisió dels estudis i projectes.
d) Avaluar les actuacions realitzades pels òrgans i empreses públiques d'acord amb els objectius establerts.
72.2 De la Subdirecció General de Planificació i Projectes depenen les unitats següents:
a) Servei d'Avaluació i Seguiment de Projectes.
c) Servei de l'Oficina Tècnica.
Servei d'Avaluació i Seguiment de Projectes
Corresponen al Servei d'Avaluació i Seguiment de Projectes les funcions següents:
a) Supervisar i emetre informe, en funció de totes les disposicions de caràcter legal o reglamentari i de la normativa tècnica aplicable, de tots els estudis informatius, avantprojectes, projectes, projectes modificats, projectes complementaris, amb caràcter previ a l'adopció de la corresponent resolució i les liquidacions d'obra.
d) Verificar la proposta de classificació exigible als contractistes i de la fórmula de revisió de preus.
74.1 Corresponen al Servei de Planificació les funcions següents:
a) Elaborar i actualitzar el Pla de carreteres de Catalunya.
b) Informar, documentar i preparar els plans de carreteres.
c) Analitzar i estudiar les xarxes arterials.
d) Estudiar i fer el seguiment dels plans urbanístics en la mesura que afecten les carreteres.
e) Supervisar els informes sobre desafectacions de terrenys.
f) Elaborar els estudis de necessitats de reserva de sòl per les xarxes viàries.
74.2 Del Servei de Planificació depèn la Secció de Planejament.
Corresponen a la Secció de Planejament les funcions següents:
a) Estudiar les propostes per a l'elaboració i l'actualització del Pla de carreteres de Catalunya.
b) Elaborar i avaluar els plans d'acció per a la consecució del Pla de carreteres.
c) Fer el seguiment del compliment dels plans.
d) Emetre informes sobre les ordres d'estudi en funció del planejament vigent.
e) Emetre informes sobre el pla de carreteres vigent sol·licitats per a la resta d'unitats del Departament.
f) Emetre informes sobre la desafectació de terrenys.
Corresponen al Servei de l'Oficina Tècnica les funcions següents:
a) Supervisar el manteniment de les bases de dades sobre construcció, explotació i conservació dels vials.
b) Fomentar l'ús de nous sistemes d'informació geogràfica i coordinar-se amb la resta d'òrgans de la Direcció General i l'Institut Cartogràfic de Catalunya, sense perjudici de les funcions que corresponen a l'Àrea de Tecnologies de la Informació i les Comunicacions.
c) Donar suport a les unitats de la Direcció General en treballs topogràfics.
d) Donar suport en l'elaboració de la normativa tècnica i la seva adaptació i actualització en l'àmbit de la Direcció General.
e) Recopilar la normativa tècnica i el seguiment de la seva evolució de forma que el seu compliment pugui ésser exigit en la redacció dels projectes.
Subdirecció General d'Explotació Viària
77.1 Corresponen a la Subdirecció General d'Explotació Viària les funcions següents:
a) Elaborar els plans de conservació de carreteres i, si s'escau, la redacció dels projectes de conservació i millora i la seva execució.
b) Elaborar estudis, planificar i fer el seguiment de les actuacions en matèria de seguretat viària.
c) Implementar i avaluar innovacions en les tecnologies de la conservació de carreteres.
d) Realitzar l'explotació de les carreteres i la seva senyalització.
e) Tramitar els expedients d'autorització, denúncia i sancions.
f) Proposar els programes d'adquisicions i manteniment dels equipaments, maquinària, immobles i instal·lacions.
g) Elaborar els inventaris dels elements de les carreteres i implantar els sistemes de gestió d'actuacions en matèria de conservació i millora de la xarxa viària.
h) Coordinar les funcions dels serveis territorials de mobilitat, en el que els correspongui per raó de la matèria, i dels serveis territorials de carreteres.
77.2 De la Subdirecció General d'Explotació Viària depenen les unitats següents:
a) Servei d'Instal·lacions i Equipaments Viaris.
b) Servei de Seguretat Viària i Sistemes de Gestió.
Servei d'Instal·lacions i Equipaments Viaris
78.1 Corresponen al Servei d'Instal·lacions i Equipaments Viaris les funcions següents:
a) Coordinar el contingut del Catàleg oficial de carreteres.
b) Actualitzar el tractament de les dades sobre l'estat de les carreteres i de la seva utilització.
d) Analitzar i preparar els programes d'adquisició de maquinària i vestuari i de la seva distribució entre els serveis territorials.
e) Supervisar el manteniment dels equipaments i les instal·lacions dels centres de conservació i dels túnels que tingui assignats.
78.2 Del Servei d'Instal·lacions i Equipaments Viaris depenen les unitats següents:
a) Secció d'Equipaments i Dades Viàries.
Secció d'Equipaments i Dades Viàries
Corresponen a la Secció d'Equipaments i Dades Viàries les funcions següents:
a) Coordinar, elaborar i publicar els plans anuals d'aforaments.
b) Gestionar els programes d'adquisició de maquinària i vestuari i la seva distribució entre els serveis territorials.
c) Actualitzar i publicar la informació final que s'incorpora al catàleg oficial de carreteres.
d) Realitzar el manteniment dels equipaments i les instal·lacions dels centres de conservació.
Corresponen al Centre de Control de Carreteres de Vic, amb rang orgànic de secció, les funcions següents:
a) Realitzar el manteniment, vigilància i control dels túnels de carretera i de les instal·lacions assignades al centre.
b) Recollir, trametre i fer el seguiment de la informació sobre les incidències a la xarxa viària.
Servei de Seguretat Viària i Sistemes de Gestió
Corresponen al Servei de Seguretat Viària i Sistemes de Gestió les funcions següents:
a) Elaborar els manuals, redactar les directrius i les recomanacions sobre seguretat viària, senyalització, ferms, estructures i altres àmbits de la tecnologia de la conservació viària.
b) Supervisar tècnicament els projectes de carreteres per verificar que s'hi inclouen les mesures necessàries de seguretat viària i dels altres àmbits de la tecnologia de la conservació viària.
c) Redactar projectes i dirigir obres extraordinàries de seguretat viària, senyalització, ferms, estructures i altres àmbits de la tecnologia de la conservació viària.
d) Fer el seguiment de l'accidentalitat, l'estudi estadístic dels trams de concentració d'accidents i elaborar els plans específics de millora de la seguretat viària de la Direcció General de Carreteres.
e) Coordinar els sistemes de gestió de seguretat viària, senyalització, ferms, estructures i altres àmbits de la tecnologia de la conservació viària.
f) Col·laborar en grups de treball per a la millora de la seguretat viària, la senyalització, els ferms, les estructures i altres àmbits de la tecnologia de la conservació.
Corresponen al Servei de Gestió Jurídica, en coordinació amb l'Assessoria Jurídica del Departament, les funcions següents:
a) Estudiar la legislació i projectes normatius, elaborar informes i dictàmens jurídics en matèria de carreteres, i assessorar les unitats de la Direcció General.
b) Elaborar els projectes de disposicions de caràcter general i de convenis, acords i documents similars sobre matèries de competència de la Direcció General.
c) Elaborar informes o, si s'escau, propostes de resolució dels recursos administratius en les matèries de competència de la Direcció General de Carreteres.
d) Fer el seguiment dels expedients en via contenciosa i sentències fermes en les matèries i emetre informes per a la defensa dels recursos contenciosos administratius interposats contra assumptes de competència de la Direcció General de Carreteres.
e) Tramitar i informar els expedients relatius a la protecció de la legalitat i al règim sancionador en matèria de carreteres.
f) Tramitar els procediments d'informació pública dels projectes de carreteres fins a la seva aprovació definitiva.
g) Iniciar i instruir els procediments de responsabilitat patrimonial derivats d'actuacions dels òrgans i unitats que depenen de la Direcció General.
Direcció General d'Ordenació del Territori i Urbanisme
83.1 Corresponen a la Direcció General d'Ordenació del Territori i Urbanisme les funcions següents:
a) Impulsar, formular i, si escau, revisar i modificar el Pla territorial general i els plans territorials.
b) Impulsar, formular i, si escau, revisar i modificar els plans directors urbanístics i d'altres instruments de planificació urbanística supramunicipal que se li encomanin.
c) Identificar i coordinar les actuacions estratègiques temàtiques que afectin més d'un ens local.
d) Fer el seguiment i el desplegament dels plans directors urbanístics de delimitació i d'ordenació de les àrees residencials estratègiques.
e) Definir i executar les polítiques de costes, paisatge i muntanya.
f) Identificar les necessitats en el planejament urbanístic, i definir-ne mecanismes de col·laboració amb els ens locals i els agents urbanitzadors.
g) Coordinar la participació en els organismes que exerceixen funcions sobre la planificació territorial a Catalunya.
h) Dirigir la protecció de la legalitat urbanística.
i) Dirigir l'ús i la defensa de l'ordenació del litoral i dels instruments per a l'ordenació de les platges, així com l'aprovació de la distribució dels serveis de temporada a les platges.
j) Gestionar els títols d'ocupació i ús del domini públic maritimoterrestre, especialment l'atorgament d'autoritzacions i concessions i, en tot cas, les concessions d'obres fixes a la mar, respectant les excepcions que es puguin establir per motius mediambientals en les aigües costaneres interiors i de transició.
k) Regular i gestionar el règim econòmic financer del domini públic maritimoterrestre, en els termes que estableix la legislació general.
l) Executar obres i actuacions al litoral català que no siguin d'interès general i, si escau, executar i gestionar les obres d'interès general.
m) Gestionar els títols d'ús de la zona de servitud de protecció i de la zona de trànsit i d'accés al mar, així com el règim d'inspecció, vigilància i sancionador.
n) Fer el seguiment de la tramitació dels assumptes que s'hagin de sotmetre a la consideració de la Comissió d'Urbanisme de Catalunya.
o) Establir les directrius d'actuació dels serveis territorials del Departament en el que els correspongui per raó de la matèria.
p) Controlar i supervisar els òrgans i organismes que en depenen, adscrits o vinculats al Departament en les activitats que afecten les funcions de la Direcció General.
q) Tramitar els recursos i requeriments que s'interposin en matèries que siguin competència seva i, si s'escau, resoldre els que s'interposin contra les resolucions dictades per les unitats orgàniques que en depenen
r) Delimitar les trames urbanes consolidades que preveu la legislació en matèria de comerç.
s) Qualsevol altra funció de naturalesa anàloga que se li encomani.
83.2 De la Direcció General d'Ordenació del Territori i Urbanisme depenen les unitats següents:
a) Subdirecció General d'Urbanisme.
b) Subdirecció General de Costes i Acció Territorial.
c) Subdirecció General de Planificació Territorial i Paisatge.
d) Servei de Coordinació Jurídica i Recursos.
Subdirecció General d'Urbanisme
84.1 Corresponen a la Subdirecció General d'Urbanisme les funcions següents:
a) Dirigir funcionalment els serveis territorials d'urbanisme i el servei de secretaria de les comissions d'urbanisme de l'àmbit metropolità de Barcelona.
b) Dirigir i coordinar les ponències tècniques de les comissions territorials d'urbanisme i de les comissions d'urbanisme de l'àmbit metropolità de Barcelona.
c) Impulsar i promoure el desenvolupament urbanístic d'acord amb criteris de sostenibilitat.
d) Impulsar i coordinar les activitats inherents al planejament urbanístic i fer-ne el seguiment.
e) Dirigir l'elaboració i l'execució dels plans directors urbanístics i d'altres instruments de planejament supramunicipal en coherència amb el planejament territorial.
f) Definir i exercir les funcions de protecció de la legalitat urbanística que la legislació urbanística li atribueix en el conjunt del territori de Catalunya, i gestionar i executar les mesures adoptades.
g) Aplicar les polítiques d'integració paisatgística en els supòsits previstos per la legislació vigent i emetre els informes corresponents.
h) Aplicar les directrius de planejament territorial d'acord amb les disposicions normatives vigents i l'emissió dels informes corresponents.
i) Supervisar els informes tècnics dels expedients que se sotmeten a la Comissió d'Urbanisme de Catalunya.
j) Coordinar les actuacions en matèria de formació de l'àmbit urbanístic en que intervé la Direcció General.
k) Coordinar i revisar els assumptes en matèria urbanística.
84.2 De la Subdirecció General d'Urbanisme depèn el Servei de Protecció de la Legalitat Urbanística.
84.3 De la Subdirecció General d'Urbanisme depenen funcionalment les unitats següents:
a) Servei Territorial d'Urbanisme de l'Àrea Metropolitana de Barcelona.
e) Servei Territorial d'Urbanisme de Lleida.
h) Servei Territorial d'Urbanisme de la Catalunya Central.
i) Servei de Secretaria de les Comissions d'Urbanisme de l'Àmbit Metropolità de Barcelona.
Servei de Protecció de la Legalitat Urbanística
Corresponen al Servei de Protecció de la Legalitat Urbanística les funcions següents:
a) Coordinar la inspecció i el desenvolupament de les tasques de policia en matèria de disciplina urbanística.
b) Tramitar i fer el seguiment dels expedients de protecció de la legalitat urbanística.
c) Elaborar, implementar i controlar l'execució dels plans d'inspecció.
d) Supervisar l'emissió d'informes i assessorar les corporacions locals en matèria de disciplina urbanística.
e) Fer el seguiment i la coordinació de les execucions forçoses i subsidiàries de les ordres d'enderroc.
f) Col·laborar amb les forces i cossos de seguretat, els òrgans judicials i altres organismes i administracions públiques en relació amb les seves competències.
g) Gestionar el Registre d'entitats urbanístiques col·laboradores.
Subdirecció General de Costes i Acció Territorial
86.1 Corresponen a la Subdirecció General de Costes i Acció Territorial les funcions següents:
a) Coordinar la redacció dels instruments d'execució del planejament general i de gestió urbanística en relació amb les competències de la Direcció General.
b) Assessorar jurídicament els ens locals i emetre informes, si s'escau, en matèria de gestió urbanística.
c) Coordinar els estudis i informes necessaris per garantir la viabilitat tècnica i la sostenibilitat econòmica de les actuacions que se li encomanin.
d) Dirigir els instruments de planejament urbanístic que per la seva complexitat requereixin l'impuls per part del Departament o una concertació especial entre els diversos àmbits de l'Administració pública i el sector privat.
e) Coordinar les propostes de plans directors urbanístics i d'altres instruments de planejament supramunicipal que li siguin encomanats.
f) Impulsar i coordinar les actuacions relatives a l'ordenació dels serveis i activitats i de la regulació i la gestió del règim econòmic financer en matèria de costes.
g) Dirigir els instruments de planificació en matèria de costes.
h) Impulsar i coordinar les actuacions relatives a l'ús i defensa del litoral.
i) Desenvolupar l'aplicació de la política de muntanya.
j) Promoure, impulsar i coordinar els plans i programes de desenvolupament de la política de muntanya.
86.2 De la Subdirecció General de Costes i Acció Territorial depenen les unitats següents:
b) Servei d'Actuacions de Muntanya.
87.1 Corresponen al Servei de Costes les funcions següents:
b) Gestionar les autoritzacions dels usos de temporada a les platges i al mar territorial, i les d'ocupació del domini públic maritimoterrestre d'acord amb el que preveu la legislació vigent.
c) Gestionar els usos a les zones de servitud de protecció i a les zones de servitud de trànsit i accés al mar.
d) Gestionar les concessions demanials requerides per efectuar abocaments al domini públic maritimoterrestre i les d'ocupació del domini públic maritimoterrestre, d'acord amb el que preveu la legislació vigent.
e) Donar suport tècnic a la regulació i a la gestió del règim econòmic financer del domini públic maritimoterrestre en els termes que estableixi la legislació general.
f) Estudiar, tramitar i aprovar, si escau, els instruments per a l'ordenació de platges i de la distribució dels serveis de temporada a les platges.
g) Planificar, elaborar i aprovar projectes, gestionar i executar obres i actuacions que no siguin d'interès general, i participar en la planificació i programació de les obres qualificades d'interès general.
h) Gestionar el registre de concessions en el domini públic maritimoterrestre català.
j) Coordinar la inspecció i la vigilància en matèria de protecció del domini públic maritimoterrestre i del litoral, de la zona de servitud de protecció i de la zona de trànsit i accés al mar, i tramitar els expedients de protecció de la legalitat i sancionadors.
k) Impulsar i fer el seguiment del Pla de ports de Catalunya en les matèries relacionades amb l'ordenació del litoral.
87.2 Del Servei de Costes depèn la Secció d'Ordenació del Litoral.
Corresponen a la Secció d'Ordenació del Litoral les funcions següents:
a) Valorar i analitzar els projectes que s'hagin d'emplaçar a la zona de domini públic maritimoterrestre i del litoral.
b) Estudiar els problemes d'estabilització de les zones de domini públic maritimoterrestre.
c) Analitzar i avaluar el funcionament de les concessions demanials.
d) Elaborar propostes en relació amb els aspectes relatius a la gestió del domini públic maritimoterrestre.
Servei d'Actuacions de Muntanya
89.1 Corresponen al Servei d'Actuacions de Muntanya les funcions següents:
a) Elaborar tècnicament els plans comarcals de muntanya i la seva revisió.
b) Instrumentar la participació de la Direcció General en la gestió dels plans comarcals de muntanya i en els plans específics de desenvolupament de les zones de muntanya.
c) Preparar els informes, els estudis i les recerques que efectuï la Direcció General sobre qüestions relatives a la política de muntanya i als plans específics de desenvolupament de les zones de muntanya.
d) Elaborar propostes de directrius i mesures necessàries d'àmbit comarcal i supracomarcal per a la coordinació d'actuacions en aquests àmbits.
e) Gestionar i tramitar les convocatòries d'ajuts destinades a les estacions de muntanya.
89.2 Del Servei d'Actuacions de Muntanya depèn la Secció de Gestió de Plans Comarcals de Muntanya.
Secció de Gestió de Plans Comarcals de Muntanya
Corresponen a la Secció de Gestió de Plans Comarcals de Muntanya les funcions següents:
a) Elaborar els plans comarcals de muntanya o altres que li puguin ser encomanats.
b) Executar les actuacions directes que preveuen els plans comarcals de muntanya i els programes de zones de muntanya.
c) Fer el seguiment del nivell de compliment dels plans i donar suport tècnic a les entitats que hi participen.
d) Fer el seguiment del nivell de compliment dels plans específics de desenvolupament i la gestió de les actuacions directes que preveuen els plans.
e) Realitzar estudis i propostes de mesures a incloure en els programes d'actuació corresponents.
Subdirecció General de Planificació Territorial i Paisatge
91.1 Corresponen a la Subdirecció General de Planificació Territorial i Paisatge les funcions següents:
a) Formular els plans territorials que són competència del Departament, així com planificar i executar els programes territorials i urbanístics que li siguin encomanats.
b) Impulsar i coordinar les actuacions de desenvolupament dels plans territorials, i informar el planejament supramunicipal en relació amb el compliment dels objectius i disposicions d'aquests plans.
c) Estudiar i establir criteris estratègics per garantir que el desenvolupament urbanístic municipal sigui coherent amb el planejament territorial.
d) Elaborar i tramitar propostes a la Direcció General respecte la delimitació de les trames urbanes consolidades que preveu la legislació en matèria de comerç.
e) Elaborar propostes de cartes del paisatge, catàlegs del paisatge, directrius del paisatge i la realització d'estudis referents als espais oberts.
f) Donar suport tècnic i supervisar actuacions derivades de les convocatòries d'ajuts en les matèries del seu àmbit de competències.
g) Fer el seguiment i coordinar, si escau, les actuacions de l'Observatori del Paisatge.
h) Custodiar, mantenir i actualitzar el sistema de documentació urbanística de Catalunya.
j) Gestionar i mantenir l'arxiu dels instruments de planejament urbanístic i de la cartografia bàsica i temàtica.
91.2 De la Subdirecció General de Planificació Territorial i Paisatge depenen l'àrea i la unitat següents:
a) Àrea de Planificació i Estudis Territorials.
Àrea de Planificació i Estudis Territorials
Corresponen a l'Àrea de Planificació i Estudis Territorials, que es configura com a àrea funcional, les funcions següents:
a) Redactar els plans directors urbanístics i altres instruments de planejament supramunicipal que se li encomanin.
b) Assessorar i fer propostes en la formulació dels plans territorials que són competència del Departament, així com en la planificació i en l'execució dels programes territorials i urbanístics que li siguin encomanats.
c) Assessorar i fer propostes en relació amb les actuacions de desenvolupament dels plans territorials, i informar el planejament municipal i supramunicipal en relació amb el compliment dels objectius i disposicions d'aquests plans.
d) Proposar criteris estratègics perquè el desenvolupament urbanístic municipal sigui coherent amb el planejament territorial.
e) Realitzar estudis i anàlisis en matèria d'ordenació territorial, urbanística i de paisatge.
f) Analitzar i fer l'explotació sistemàtica de les dades dels sistemes d'informació urbanística i territorial.
g) Coordinar i donar suport a les actuacions del Departament en la utilització de la cartografia bàsica i temàtica, i dels sistemes d'informació geogràfica i de servidor de mapes en matèries de planificació territorial, urbanística i de paisatge.
h) Impulsar i coordinar les actuacions de la Direcció General en el desenvolupament de les aplicacions i dels procediments necessaris per a la implantació de la tramitació electrònica dels expedients urbanístics.
93.1 Corresponen al Servei de Documentació les funcions següents:
a) Refondre els plans i les normes urbanístiques.
b) Donar suport a la coordinació urbanística necessària per a l'execució de les infraestructures que són competència de la Generalitat.
c) Elaborar informes en relació amb les actuacions urbanístiques fixades en els instruments de planejament.
d) Establir mesures i criteris homogenis per a la redacció del contingut normatiu del planejament i dels documents urbanístics lligats a la tramitació urbanística, i fer-ne el seguiment.
e) Donar suport i coordinar les unitats de la Direcció General en relació amb la publicació i difusió de les seves actuacions, per mitjans impresos o telemàtics, d'acord amb el requeriments establerts pel Gabinet Tècnic del Departament.
93.2 Del Servei de Documentació depèn la Secció de Seguiment Urbanístic.
Corresponen a la Secció de Seguiment Urbanístic les funcions següents:
a) Fer el seguiment i elaborar propostes en relació amb les actuacions urbanístiques establertes als plans i avaluar-ne les mancances.
b) Fer el seguiment dels nuclis de població en relació amb la demografia, l'activitat i els serveis.
c) Fer els treballs per a la refosa dels plans i les normes de diferent naturalesa i àmbit, a cada comarca i localitat.
d) Custodiar i mantenir l'arxiu dels instruments de planejament urbanístic i de la cartografia bàsica i temàtica, d'acord amb els criteris i l'assessorament de la unitat responsable en matèria d'arxiu i documentació.
Servei de Coordinació Jurídica i Recursos
95.1 Corresponen al Servei de Coordinació Jurídica i Recursos, en coordinació amb l'Assessoria Jurídica del Departament, les funcions següents:
a) Coordinar l'actuació de les secretaries de les comissions d'urbanisme.
b) Assessorar jurídicament els ens locals i agents urbanitzadors en matèria de planejament urbanístic.
c) Iniciar i instruir els procediments de responsabilitat patrimonial en l'àmbit de competència de la Direcció General.
d) Emetre informes sobre els recursos administratius, els requeriments presentats per les administracions públiques i altres reclamacions en les matèries que són competència de la Direcció General.
e) Fer el seguiment dels expedients en via contenciosa i de les sentències fermes sobre les determinacions del planejament.
f) Emetre informes per a la defensa dels recursos contenciosos administratius interposats contra assumptes de competència de la Direcció General.
95.2 Del Servei de Coordinació Jurídica i Recursos depèn la Secció de Recursos i Requeriments.
Secció de Recursos i Requeriments
Corresponen a la Secció de Recursos i Requeriments les funcions següents:
a) Analitzar tècnicament i jurídicament els recursos administratius i els requeriments de les administracions públiques interposats contra els acords adoptats pels òrgans urbanístics del Departament.
b) Emetre informes jurídics sobre els recursos administratius i requeriments.
c) Estudiar i tramitar les peticions d'expropiació per ministeri de la llei i altres reclamacions que es puguin interposar en matèries que són competència de la Direcció General.
d) Notificar als recurrents, a les corporacions locals i a les persones interessades la resolució dels recursos i les reclamacions interposats, i fer el seguiment, si escau, del tràmit de publicació al Diari Oficial de la Generalitat de Catalunya i actualitzar el Registre de planejament urbanístic.
Subdirecció General de Relació amb les Empreses Gestores d'Infraestructures Viàries
Corresponen a la Subdirecció General de Relació amb les Empreses Gestores d'Infraestructures Viàries les funcions següents:
a) Donar suport a la persona titular de la Secretaria de Territori i Mobilitat en les seves funcions de coordinació i relació amb les empreses gestores d'infraestructures viàries de què es titular la Generalitat, amb independència del sistema de retribució, així com assessorar l'òrgan de contractació en tots els aspectes del contracte referents a la prestació del servei i al seu règim i equilibri econòmic i financer.
b) Vetllar pel compliment adequat per part de les empreses gestores d'infraestructures viàries de les obligacions que deriven de la concessió o del títol pel qual gestionin la infraestructura viària i realitzar la inspecció d'obres, instal·lacions i serveis que siguin necessaris, sense perjudici de les inspeccions que porti a terme la Direcció General de Carreteres.
c) Verificar el compliment i fer el seguiment del pla econòmic financer de les empreses gestores d'infraestructures viàries, i requerir la informació i documentació que a aquests efectes escaigui.
d) Tramitar i elaborar les propostes de resolució corresponents en relació amb les incidències i actuacions de les empreses gestores d'infraestructures viàries dins l'àmbit de les seves competències.
e) Proposar les mesures adients per a la millora i racionalització de la gestió del servei públic.
f) Informar els plans, els projectes, els plecs de clàusules administratives i tècniques i les prescripcions dels contractes i les seves modificacions que afectin l'àmbit que sigui competència seva, així com les actuacions que afectin el règim societari i econòmic i financer de les societats gestores.
g) Informar el Reglament d'explotació del servei públic, així com els plans, programes i documents de conservació i explotació corresponents que preveuen les contractes i verificar-ne el compliment i l'actualització.
h) Sol·licitar la incoació i tramitació de la resolució anticipada del contracte i l'inici dels expedients de segrest de la concessió en els supòsits previstos legalment i en les clàusules de cada contracte.
i) Coordinar les actuacions dels concessionaris amb els òrgans competents en matèria d'expropiació forçosa i de serveis afectats per les obres.
j) Informar els procediments de responsabilitat patrimonial, autoritzacions i denúncies en l'àmbit de les infraestructures viàries que siguin competència seva i de les seves zones de protecció.
k) Participar en la comprovació i aixecament de l'acta prèvia a la posada en servei de les obres i instal·lacions i emetre l'informe previ a l'autorització de la posada en servei de l'obra publica i les seves instal·lacions, i fer la delimitació de l'àmbit territorial de la concessió.
l) Iniciar els expedients per a l'aprovació i revisió de les tarifes o altres sistemes retributius, així com els expedients per a l'abonament a les societats gestores dels seus sistemes de retribució d'acord amb els contractes respectius.
m) Assistir, quan li sigui encomanat per la persona titular de la Secretaria de Territori i Sostenibilitat, als consells d'administració de les societats gestores d'infraestructures viàries.
98.1 La Secretaria d'Habitatge i Millora Urbana, amb rang orgànic de secretaria general en els termes que preveu l'article 11.2 de la Llei 13/1989, de 14 de desembre, té les funcions següents:
a) Planificar, coordinar i fer el seguiment de les polítiques, els programes i els plans relatius a l'habitatge d'iniciativa pública o privada.
b) Planificar, dirigir, coordinar i fer el seguiment de les polítiques, els programes i els plans relatius a l'ordenació de l'edificació, el control de la qualitat de processos i dels productes de l'edificació, les polítiques de foment de la sostenibilitat i el control de l'habitabilitat d'edificis i d'habitatges.
c) Planificar, coordinar i fer el seguiment de les polítiques, els programes i els plans relatius a la rehabilitació d'habitatges i la remodelació d'edificis d'habitatges i de conjunts d'habitatges, i a la mobilització del parc vacant existent.
d) Dirigir i coordinar les polítiques de rehabilitació integral de barris i àrees urbanes que requereixen una atenció especial.
e) Definir els criteris per a la gestió del patrimoni d'habitatge públic.
f) Vetllar pel correcte compliment de les normes que regulen el sistema d'accés als habitatges de protecció pública i promoure les modificacions i millores que siguin pertinents.
g) Dirigir i coordinar les polítiques socials d'habitatge.
h) Dirigir i coordinar la planificació territorial sectorial d'habitatge.
i) Elaborar els documents i emetre els informes que li siguin requerits sobre tots els àmbits relacionats amb l'habitatge, i coordinar tota l'activitat d'atenció a requeriments públics i privats sobre habitatge.
j) Promoure i fomentar la intervenció d'altres administracions públiques i dels agents socioeconòmics en els plans i programes inclosos al seu àmbit d'actuació.
k) Dur a terme la direcció estratègica i coordinar les actuacions que exerceix l'Institut Català del Sòl relatives al sòl destinat a habitatges amb algun tipus de protecció pública i de la promoció d'habitatges, i supervisar i controlar l'execució dels plans i dels programes que desenvolupi en aquests àmbits.
l) Dirigir i coordinar les polítiques destinades a la gestió i millora de les urbanitzacions amb dèficits urbanístics
m) Emetre resolució en els recursos d'alçada que s'interposin contra les resolucions dictades per les unitats orgàniques que en depenen.
98.2 De la Secretaria d'Habitatge i Millora Urbana depenen les unitats següents:
a) Subdirecció General de Coordinació i Seguiment dels Programes d'Habitatge.
b) Subdirecció General d'Arquitectura i Millora de les Àrees Urbanes.
98.3 L'Observatori de l'Hàbitat i la Segregació Urbana s'integra a la Secretaria d'Habitatge i Millora Urbana.
Subdirecció General de Coordinació i Seguiment dels Programes d'Habitatge
99.1 Corresponen a la Subdirecció General de Coordinació i Seguiment dels Programes d'Habitatge les funcions següents:
a) Assessorar, coordinar i fer el seguiment dels programes i les línies d'ajuts i prestacions que impulsa la Secretaria d'Habitatge i Millora Urbana.
b) Elaborar, conjuntament amb els òrgans competents de l'Agència de l'Habitatge de Catalunya, els continguts del contracte programa.
c) Vetllar per a la correcta execució del contracte programa establert entre el Departament i l'Agència de l'Habitatge de Catalunya pel que fa a la definició dels objectius que s'han d'assolir, la previsió dels resultats a obtenir amb la gestió que es dugui a terme i la determinació dels serveis i les activitats de què es fa càrrec.
d) Implementar i coordinar els instruments de seguiment, control i avaluació dels resultats a què l'Agència de l'Habitatge de Catalunya ha de sotmetre la seva activitat.
e) Vetllar per a la correcta aplicació del recursos assignats a l'Agència de l'Habitatge de Catalunya, de conformitat amb els compromisos assumits amb el contracte programa.
f) Impulsar la coordinació entre la Secretaria d'Habitatge i Millora Urbana, l'Agència de l'Habitatge de Catalunya, l'Institut Català del Sòl i altres empreses o agències que s'habilitin, quan actuïn en matèria d'habitatge protegit o de sòl destinat a habitatge protegit, o de remodelació de barris.
g) Realitzar els estudis necessaris per a l'elaboració i el seguiment dels programes de foment de l'habitatge.
h) Assessorar, coordinar i supervisar la informació relativa als plans i programes d'habitatge que gestionen les àrees i unitats de l'Agència de l'Habitatge de Catalunya.
i) Impulsar les propostes per a l'elaboració de disposicions de caràcter general i de desplegament de la normativa d'habitatge.
j) Coordinar i col·laborar en les tasques de desplegament del Pla territorial sectorial d'habitatge.
k) Coordinar la planificació territorial que deriva dels plans i programes d'habitatge.
l) Iniciar i instruir els procediments de responsabilitat patrimonial derivats d'actuacions dels òrgans i unitats que depenen de la Secretaria d'Habitatge i Millora Urbana.
99.2 De la Subdirecció General de Coordinació i Seguiment dels Programes d'Habitatge depèn el Servei d'Estudis i Documentació d'Habitatge.
Servei d'Estudis i Documentació d'Habitatge
Corresponen al Servei d'Estudis i Documentació d'Habitatge les funcions següents:
a) Donar suport a la Secretaria d'Habitatge i Millora Urbana en programes interdepartamentals relacionats amb l'habitatge.
b) Supervisar el manteniment dels indicadors de seguiment de les actuacions de la Secretaria d'Habitatge i Millora Urbana.
c) Dissenyar i planificar les estadístiques que mantingui la Secretaria d'Habitatge i Millora Urbana.
d) Coordinar l'elaboració de publicacions en matèria d'habitatge, en coordinació amb el Gabinet Tècnic.
e) Elaborar la memòria anual de la Secretaria d'Habitatge i Millora Urbana.
f) Impulsar els estudis interns i externs que elabora la Secretaria d'Habitatge i Millora Urbana.
g) Fer el seguiment i l'avaluació dels indicadors referits al desplegament dels plans i programes d'habitatge.
h) Gestionar la documentació relativa a habitatge i millora urbana de manera coordinada amb la biblioteca del Departament.
Subdirecció General d'Arquitectura i Millora de les Àrees Urbanes
101.1 Corresponen a la Subdirecció General d'Arquitectura i Millora de les Àrees Urbanes les funcions següents:
a) Elaborar els estudis i dictàmens en matèria d'arquitectura i de normes arquitectòniques per a la inserció urbanística de l'espai públic i de les edificacions en l'entorn i en el paisatge urbà.
b) Programar, controlar la gestió i executar les polítiques de millora de barris, viles i àrees urbanes i que requereixen atenció especial.
c) Programar, controlar la gestió i executar les polítiques destinades a la millora de les urbanitzacions amb dèficits urbanístics.
d) Programar, controlar la gestió i executar les actuacions de renovació, conservació i millora del patrimoni arquitectònic, de les trames urbanes i dels nuclis antics.
101.2 De la Subdirecció General d'Arquitectura i Millora de les Àrees Urbanes depenen les unitats i l'àrea funcional següents:
a) Oficina de Gestió del Programa de Barris, Viles i Àrees Urbanes que requereixen atenció especial.
b) Àrea de Millora d'Urbanitzacions.
c) Secció de Conservació i Millora del Patrimoni.
Oficina de Gestió del Programa de Barris, Viles i Àrees Urbanes que requereixen atenció especial
Corresponen a l'Oficina de Gestió del Programa de Barris, Viles i Àrees Urbanes que requereixen atenció especial, amb rang orgànic assimilat a servei, les funcions següents:
a) Gestionar i fer el seguiment del Programa de barris, viles i àrees urbanes que requereixen atenció especial, així com dirigir els projectes d'intervenció integral.
b) Donar el suport administratiu i tècnic a la Comissió de Gestió del Fons de foment del Programa de barris i àrees urbanes, i dur a terme totes les actuacions que li siguin requerides per la presidència de la Comissió.
c) Tramitar les sol·licituds presentades i emetre el corresponent informe sobre els projectes.
d) Informar sobre les modificacions que els ajuntaments sol·licitin dels projectes d'intervenció integral i, si s'escau, fer la proposta de la modificació de la resolució corresponent.
e) Vetllar per a l'adequat funcionament dels comitès d'avaluació i seguiment.
f) Establir els mecanismes de control necessaris per a la gestió dels projectes finançats i fer-ne el seguiment.
g) Supervisar el compliment de les obligacions en matèria d'informació i difusió de les actuacions finançades.
h) Analitzar els informes semestrals de desenvolupament del projecte, l'informe d'avaluació final i l'informe a realitzar al cap de quatre anys d'haver finalitzat la intervenció.
i) Promoure l'intercanvi d'experiències i la constitució de vincles associatius entre els municipis implicats.
j) Elaborar el catàleg de bones pràctiques operatives.
k) Donar suport i orientar als ajuntaments en el desenvolupament dels seus projectes d'intervenció integral.
Àrea de Millora d'Urbanitzacions
Corresponen a l'Àrea de Millora d'Urbanitzacions, que es configura com a àrea funcional, les funcions següents:
a) Gestionar els programes de suport i l'impuls al desenvolupament d'instruments per a la regulació de la situació urbanística de les urbanitzacions.
b) Informar sobre els programes d'adequació i els plans d'actuació per regular la situació urbanística de les urbanitzacions.
c) Analitzar els informes de desenvolupament dels programes d'adequació, i informar, avaluar i valorar les intervencions.
d) Establir els mecanismes de control que siguin necessaris per a la gestió dels programes finançats, i fer-ne el seguiment.
e) Impulsar i donar suport administratiu a les comissions d'avaluació.
f) Vigilar el compliment de les obligacions en matèria d'informació i de difusió de les actuacions finançades.
g) Fomentar l'intercanvi d'experiències i de constitució de vincles associatius entre els municipis implicats i elaborar el catàleg de bones pràctiques operatives.
h) Fer el seguiment, el control i la millora de les actuacions en col·laboració amb les altres unitats del Departament i amb altres òrgans externs.
Secció de Conservació i Millora del Patrimoni
Corresponen a la Secció de Conservació i Millora del Patrimoni les funcions següents:
a) Conservar i millorar el patrimoni arquitectònic públic.
b) Programar i avaluar les actuacions en trames urbanes d'interès arquitectònic i nuclis antics.
c) Elaborar projectes de conservació i millora del patrimoni.
d) Analitzar, valorar i supervisar els projectes d'intervenció que es presentin i les obres que s'executin.
e) Elaborar, fer el seguiment i controlar les actuacions convingudes.
105.1 La Secretaria de Medi Ambient i Sostenibilitat, amb rang orgànic de secretaria general en els termes que preveu l'article 11.2 de la Llei 13/1989, de 14 de desembre, té les funcions següents:
a) Definir les polítiques ambientals, de canvi climàtic i de sostenibilitat aplicables als plans, programes i projectes de la Generalitat i coordinar i impulsar les actuacions del Departament com a òrgan ambiental en matèria de plans, programes i projectes.
b) Definir i impulsar les polítiques de prevenció i control de la qualitat de l'aire i formular i fer el seguiment dels plans, els programes i les normatives sobre protecció de l'ambient atmosfèric, acústic i lumínic.
c) Definir, dirigir i avaluar el funcionament global i la gestió del sistema d'intervenció integral que estableixi el marc legal vigent així com el sistema d'avaluació de les activitats sotmeses a declaració d'impacte ambiental.
d) Coordinar les actuacions d'inspecció d'activitats amb incidència ambiental.
e) Promoure projectes de recerca en matèria de tecnologies i sistemes per a l'avaluació, prevenció, minimització i control dels impactes de les activitats sobre el medi.
f) Dirigir el sistema d'auditoria i gestió mediambiental i, també, els sistemes d'etiqueta ecològica europea i el distintiu de garantia de qualitat ambiental.
g) Dirigir el sistema d'acreditació de les entitats ambientals de control, verificació i certificació.
h) Promoure i difondre la utilització de les energies renovables i les mesures d'estalvi energètic.
i) Formular i promoure plans, programes i activitats adreçades a l'educació, recerca i formació ambiental i fomentar les actituds, les pràctiques i l'ús de mitjans i de productes basats en criteris de sostenibilitat, en coordinació amb els ens locals.
j) Planificar la política relativa a la protecció de la biodiversitat.
k) Emetre resolució en els recursos d'alçada que s'interposin contra les resolucions dictades per les unitats orgàniques que en depenen.
105.2 De la Secretaria de Medi Ambient i Sostenibilitat depenen les unitats següents:
a) Direcció General de Qualitat Ambiental.
b) Direcció General de Polítiques Ambientals.
c) Àrea d'Assessorament Jurídic a l'Àmbit de Medi Ambient.
Direcció General de Qualitat Ambiental
106.1 Corresponen a la Direcció General de Qualitat Ambiental les funcions següents:
a) Regular, vigilar, prevenir i controlar l'ambient atmosfèric i les seves diverses classes de contaminació, i formular i gestionar els plans i programes sobre protecció de la qualitat de l'aire.
b) Dirigir el funcionament global i gestionar el sistema d'intervenció administrativa de les activitats amb incidència ambiental.
c) Dirigir funcionalment les oficines de gestió ambiental unificada i les oficines de medi ambient.
d) Dirigir l'avaluació ambiental dels projectes d'activitats amb incidència ambiental.
e) Dirigir i coordinar les actuacions d'inspecció i de control de les activitats amb incidència ambiental.
f) Promoure projectes de recerca en matèria de tecnologies i sistemes per a l'avaluació, prevenció, minimització i control dels impactes de les activitats sobre el medi.
g) Definir, validar i actualitzar periòdicament la base de dades ambientals que sigui competència seva.
h) Fomentar la recerca, l'avaluació i la difusió de les millors tècniques disponibles.
i) Dirigir el sistema d'auditoria i gestió mediambiental i els sistemes d'etiqueta ecològica europea i el distintiu de garantia de qualitat ambiental.
j) Dirigir i supervisar el sistema d'acreditació de les entitats col·laboradores de l'Administració ambiental.
k) Realitzar estudis i formular propostes de plans territorials sectorials en l'àmbit de les competències de la Direcció General.
106.2 De la Direcció General de Qualitat Ambiental depenen els òrgans següents:
a) Subdirecció General d'Intervenció i Qualificació Ambiental.
b) Subdirecció General de Prevenció i Control de la Contaminació Atmosfèrica.
Subdirecció General d'Intervenció i Qualificació Ambiental
107.1 Corresponen a la Subdirecció General d'Intervenció i Qualificació Ambiental les funcions següents:
a) Formular propostes de programes operatius sobre la prevenció i el control integrats de la contaminació i sobre l'aplicació dels sistemes de responsabilitat ambiental.
b) Supervisar, coordinar i controlar l'execució de les funcions atribuïdes a la Direcció General en matèria d'intervenció administrativa de les activitats de recerca i de qualificació ambiental.
c) Elaborar propostes de directrius i criteris del procediment d'avaluació d'impacte ambiental de les activitats amb incidència ambiental, d'acord amb la legislació vigent.
d) Proposar i executar, si escau, les actuacions en matèria de tecnologies, sistemes i substàncies químiques per a l'avaluació, prevenció, minimització i control de les activitats amb impacte sobre el medi.
e) Elaborar propostes de metodologia i estandardització de les actuacions dels sistemes de prevenció i de control d'activitats amb incidència ambiental, d'acord amb la legislació vigent.
f) Establir la coordinació de les actuacions sectorials ambientals de seguiment i control del Departament en relació amb la intervenció administrativa de les activitats amb incidència ambiental.
g) Col·laborar en la coordinació de les actuacions d'inspecció i control integrats de la contaminació quan hi intervinguin agents de l'autoritat o jurisdicció competent.
h) Assessorar els ens locals i agents socials per a la implantació i el seguiment de la intervenció integral d'activitats amb incidència ambiental, d'acord amb la legislació vigent.
i) Formular propostes d'adequació i actualització de la legislació en matèria d'intervenció ambiental de les activitats i de qualificació ambiental.
j) Formular propostes per a la protecció dels espais afectats per activitats extractives en els termes que preveu la legislació vigent.
107.2 De la Subdirecció General d'Intervenció i Qualificació Ambiental depenen les unitats següents:
a) Servei d'Intervenció Integral d'Activitats.
b) Servei de Seguiment i Informació d'Activitats.
c) Servei de Qualificació Ambiental.
d) Oficina d'Acreditació d'Entitats Col·laboradores.
Servei d'Intervenció Integral d'Activitats
Corresponen al Servei d'Intervenció Integral d'Activitats les funcions següents:
a) Donar suport operatiu a la Ponència Ambiental.
b) Elaborar directrius i criteris d'homogeneïtzació i normalització documental del procediment d'intervenció integral, d'acord amb la legislació de prevenció i control ambiental de les activitats.
c) Proposar legislació en matèria d'intervenció integral d'activitats sotmeses a la normativa de prevenció i control ambiental de les activitats, i avaluar-ne l'aplicació.
d) Instruir els expedients sancionadors en relació amb les activitats que són objecte d'inspecció i control de la Direcció General.
e) Gestionar i informar les sol·licituds d'autorització o llicència ambiental amb declaració d'impacte ambiental que siguin atribuïdes a la Direcció General.
f) Gestionar i informar els expedients d'avaluació d'impacte ambiental d'activitats sotmeses a una autorització substantiva que siguin atribuïdes a la Direcció General.
Servei de Seguiment i Informació d'Activitats
Corresponen al Servei de Seguiment i Informació d'Activitats les funcions següents:
a) Planificar i fer el seguiment de les actuacions d'inspecció i de control de les activitats atribuïdes a la Direcció General.
b) Inspeccionar les activitats atribuïdes a la Direcció General en aplicació de la normativa de prevenció i control ambiental, i fer el seguiment de la seva restauració, en el cas de les extractives.
c) Gestionar i informar els expedients d'inspecció i de control ambiental de les activitats atribuïdes a la Direcció General.
d) Elaborar propostes de criteris d'actuació, de metodologia i de coordinació de les actuacions de control ambiental d'activitats dels diferents sectors ambientals en matèria d'intervenció integrada ambiental de competència de la Direcció General.
e) Proposar directrius i criteris pel seguiment i control de les activitats sotmeses al procediment d'intervenció integral de la normativa de prevenció i control ambiental de les activitats.
f) Gestionar, coordinar i fer el seguiment de les bases de dades ambientals de la seva competència.
g) Gestionar, fer el seguiment i millorar els mecanismes de difusió i consulta als sistemes d'informació desenvolupats per aplicació de la normativa de prevenció i control ambiental de les activitats.
h) Gestionar i mantenir actualitzat l'Inventari d'emissions i fonts contaminants de Catalunya, PRTR-CAT.
i) Difondre pels que fa als ens locals en general i agents socials l'aplicació dels procediments previstos a la normativa de prevenció i control ambiental de les activitats, i assessorar-los sobre això.
j) Gestionar i controlar els procediments de constitució de les fiances originades com a garantia dels programes de restauració de les activitats extractives.
Servei de Qualificació Ambiental
110.1 Corresponen al Servei de Qualificació Ambiental les funcions següents:
a) Donar suport operatiu al Consell de Qualitat Ambiental.
b) Coordinar i supervisar els sistemes de qualificació ambiental: sistemes de gestió i auditoria ambientals, d'etiqueta ecològica europea i del distintiu de garantia de qualitat ambiental.
c) Assessorar tècnicament les organitzacions i sectors empresarials en els acords i sistemes voluntaris de qualificació ambiental i impulsar-ne la integració en altres sistemes de gestió.
d) Proposar legislació i actuacions en matèria de qualificació ambiental i responsabilitat ambiental.
e) Impulsar i coordinar programes per al desenvolupament d'una política integrada de productes i serveis.
f) Informar sobre la viabilitat en l'aplicació de les millors tècniques disponibles en els processos d'autorització i control ambiental i per a l'establiment dels valors límits d'emissió i d'altres prescripcions tècniques.
g) Impulsar la constitució de grups de treball de sectors productius estratègics a Catalunya per formular propostes als organismes competents sobre l'aplicació als sectors de les millors tècniques disponibles i dels convenis i acords internacionals en matèria de substàncies químiques.
h) Dirigir i coordinar els programes de desgravacions fiscals a les empreses per a inversions que redueixen l'impacte ambiental.
110.2 Del Servei de Qualificació Ambiental depenen les unitats següents:
a) Secció de Sistemes de Qualificació.
b) Secció de les Millors Tècniques Disponibles.
Secció de Sistemes de Qualificació
Corresponen a la Secció de Sistemes de Qualificació les funcions següents:
a) Gestionar els sistemes de gestió i auditoria ambiental, d'etiqueta ecològica europea i del distintiu de garantia de qualitat ambiental.
b) Realitzar propostes i estudis sobre l'anàlisi del cicle de vida i l'ecodisseny.
c) Informar sobre l'exempció del sistema de control dels centres o establiments adherits al sistema de gestió i auditoria ambiental.
d) Realitzar estudis i propostes sobre l'aplicació dels sistemes de qualificació ambiental als diferents sectors i la seva integració en d'altres sistemes de gestió.
Secció de les Millors Tècniques Disponibles
Corresponen a la Secció de les Millors Tècniques Disponibles les funcions següents:
a) Informar en relació a les millors tècniques disponibles en els processos d'autorització i control ambiental per a l'establiment dels valors límits d'emissió i d'altres prescripcions tècniques.
b) Formular les prescripcions tècniques i gestionar acords i convenis amb associacions empresarials en matèria de qualitat ambiental.
c) Proposar criters d'actuació i coordinació en relació amb l'aplicació de la normativa en matèria de substàncies químiques i recopilar la informació sobre els acords i convenis internacionals relacionats.
d) Informar sobre les sol·licituds relatives a l'aplicació de les desgravacions fiscals que puguin aplicar-se a les empreses per a la realització d'inversions que redueixen l'impacte ambiental.
Oficina d'Acreditació d'Entitats Col·laboradores
Corresponen a l'Oficina d'Acreditació d'Entitats Col·laboradores de l'Administració de la Generalitat en matèria de medi ambient, assimilada orgànicament a servei, les funcions següents:
a) Gestionar el sistema d'acreditació i habilitació de les entitats col·laboradores i del seu personal tècnic, i el sistema de qualitat de la mateixa Oficina.
b) Dur a terme les actuacions d'avaluació de la l'habilitació i les relatives a la pèrdua d'aquesta condició del personal adscrit a les entitats col·laboradores.
c) Dur a terme la supervisió administrativa de les actuacions de les entitats col·laboradores.
d) Proposar i coordinar l'elaboració d'instruccions tècniques sobre equips, procediments de presa de mostra i anàlisi, mesurament, calibratge, auditoria i verificació i les instruccions sobre requisits de formació i experiència del personal de les entitats col·laboradores.
e) Organitzar programes de formació adreçats al personal tècnic de les entitats col·laboradores.
f) Organitzar i coordinar exercicis d'intercomparació per tal de garantir la qualitat i uniformitat dels resultats analítics, assajos, informes i dictàmens de les actuacions realitzades per les entitats col·laboradores.
h) Informar i col·laborar en matèria d'acreditació d'entitats col·laboradores amb els ens locals que ho sol·licitin.
Subdirecció General de Prevenció i Control de la Contaminació Atmosfèrica
114.1 Corresponen a la Subdirecció General de Prevenció i Control de la Contaminació Atmosfèrica les funcions següents:
a) Formular propostes sobre vigilància i reducció de la contaminació atmosfèrica i dispersió de contaminants a l'aire.
b) Supervisar, coordinar i controlar l'execució de les funcions atribuïdes a la Direcció General en matèria de protecció de l'ambient atmosfèric.
c) Recopilar la informació i donar compliment a les obligacions d'informació de les directives europees.
d) Fer estudis i propostes per a la millora en l'eficiència de la gestió de les unitats administratives que en depenen.
e) Formular propostes d'adequació i actualització de la legislació en matèria de contaminació atmosfèrica.
f) Formular programes d'ajuts i subvencions per a la vigilància i correcció de la contaminació atmosfèrica i fer-ne la gestió i el control tècnic.
g) Donar suport tècnic especialitzat a la Ponència Ambiental, altres administracions, institucions i empreses.
h) Exercir les competències que la legislació atribueix al Departament en matèria del règim del comerç de drets d'emissió de la UE de gasos amb efecte hivernacle.
114.2 De la Subdirecció General de Prevenció i Control de la Contaminació Atmosfèrica depenen les unitats següents:
a) Servei de Vigilància i Control de l'Aire.
b) Servei per a la Prevenció de la Contaminació Acústica i Lluminosa.
Servei de Vigilància i Control de l'Aire
115.1 Corresponen al Servei de Vigilància i Control de l'Aire les funcions següents:
a) Ordenar i gestionar la Xarxa de Vigilància i Previsió de la Contaminació Atmosfèrica de Catalunya.
b) Proposar actuacions per garantir el compliment de les normes de qualitat de l'aire i la seva millora.
c) Determinar i controlar els sistemes de mesurament i transmissió dels paràmetres de contaminació detectats per tal que siguin homologables.
d) Formular els mapes de capacitat i vulnerabilitat del territori.
e) Formular i gestionar els expedients per declaració de zones d'atenció i de protecció especial i dels plans i programes d'actuació per a la millora de la qualitat de l'aire.
f) Vigilar, inspeccionar, controlar les emissions i proposar mesures de correcció i sanció de les activitats potencialment contaminadores de l'atmosfera.
g) Elaborar els informes en matèria de prevenció de la contaminació atmosfèrica de les activitats potencialment contaminants de l'atmosfera en les sol·licituds d'autoritzacions ambientals.
115.2 Del Servei de Vigilància i Control de l'Aire depenen les unitats següents:
a) Secció de Control d'Emissions.
Corresponen a la Secció de Control d'Emissions les funcions següents:
a) Mantenir actualitzat l'inventari de les emissions a l'atmosfera de Catalunya i elaborar els mapes d'emissió de contaminants.
b) Vigilar i inspeccionar les activitats que generen emissions a l'atmosfera.
c)) Gestionar la Xarxa d'Emissions Atmosfèriques de Catalunya i els sistemes per a la vigilància i control continu de les emissions.
d) Tramitar i gestionar els diferents tipus de programes per reduir les emissions de contaminants.
e) Tramitar les autoritzacions de gasos amb efecte hivernacle i establir els criteris tècnics per aplicar la normativa en aquest àmbit.
f) Validar els informes periòdics que els activiitats han d'elaborar per complir amb la normativa sectorial.
g) Elaborar, aprovar i donar publicitat a les instruccions tècniques i criteris relacionats amb la normativa en matèria d'emissions a l'atmosfera.
Corresponen a la Secció d'Immissions les funcions següents:
a) Avaluar la qualitat de l'aire d'acord amb els mètodes que estableix la legislació.
b) Ordenar, instal·lar i fer el manteniment de la Xarxa de Vigilància i Previsió de la Contaminació Atmosfèrica de Catalunya i l'anàlisi i l'avaluació de les dades que la Xarxa li proporcioni.
c) Elaborar la diagnosi de la qualitat de l'aire de Catalunya i establir els criteris tècnics d'avaluació.
d) Gestionar els expedients per declaració de zones d'atenció i protecció especial.
e) Determinar i controlar els sistemes de mesurament i transmissió dels paràmetres de contaminació detectats directament per les estacions de vigilància dels centres d'anàlisi per tal que siguin homologables i permetin optimitzar l'estructura de la Xarxa.
Servei per a la Prevenció de la Contaminació Acústica i Lluminosa
Corresponen al Servei per a la Prevenció de la Contaminació Acústica i Lluminosa les funcions següents:
a) Proposar actuacions per garantir el compliment de les normes de qualitat acústica i de prevenció de la contaminació lluminosa.
b) Fixar criteris tècnics per a l'aplicació de la normativa de contaminació acústica i lluminosa.
c) Controlar la contaminació acústica de les obres públiques d'infraestructures de les quals sigui titular la Generalitat de Catalunya.
d) Formular i gestionar els expedients per a la declaració de zones d'especial protecció de la qualitat acústica en les àrees incloses en sòl no urbanitzable.
e) Promoure convenis de col·laboració per fomentar la implementació de les mesures previstes a la normativa d'ordenació ambiental de l'enllumenament per a la protecció del medi nocturn, i assessorar, col·laborar i promoure amb els ajuntaments la redacció de Plans municipals d'adequació de la il·luminació exterior existent.
f) Prestar el suport tècnic, jurídic i administratiu necessari per a l'elaboració dels mapes estratègics de soroll i els corresponents plans d'acció en matèria de contaminació acústica a les administracions locals i a les administracions titulars d'infraestructures.
g) Proposar als ajuntaments la zonificació del seu territori segons el grau de protecció a la contaminació lluminosa, i aprovar i autoritzar, si s'escau, les modificacions presentades pels ajuntaments.
h) Donar suport a les entitats locals en les tasques de control i inspecció de la contaminació acústica i assessorar-los sobre els aspectes relatius a la il·luminiació exterior per prevenir la contaminació lluminosa i promoure l'eficiència energètica en els enllumenats.
i) Gestionar i donar suport tècnic a la comissió tècnica de l'ordenació ambiental de les instal·lacions de la telefonia mòbil i d'altres instal·lacions de radiocomunicació.
j) Inspeccionar, controlar i verificar que les instal·lacions d'il·luminació compleixin la normativa d'ordenació ambiental de l'enllumenament per a la protecció del medi nocturn.
k) Formular programes d'ajuts i subvencions per a la prevenció i millora de la contaminació acústica i lluminosa, així com l'estalvi energètic en els enllumenats exteriors públics.
Direcció General de Polítiques Ambientals
119.1 Corresponen a la Direcció General de Polítiques Ambientals les funcions següents:
a) Exercir les competències que corresponen al Departament com a òrgan ambiental en matèria d'avaluació ambiental de plans i programes, d'acord amb la normativa vigent.
b) Dirigir funcionalment les oficines territorials d'acció i avaluació ambiental i les oficines de medi ambient.
c) Donar suport a la Ponència Ambiental en relació amb l'avaluació d'impacte ambiental dels projectes d'infraestructures i d'activitats sotmeses al règim de declaració d'impacte ambiental amb una autorització substantiva.
d) Impulsar i formular estratègies, plans, projectes i actuacions que fomentin un desenvolupament sostenible de Catalunya, fomentar la incorporació dels objectius i dels criteris internacionals i europeus de desenvolupament sostenible a les polítiques sectorials i desenvolupar instruments per al seu seguiment i avaluació.
e) Promoure projectes i iniciatives de recerca, desenvolupament tecnològic i innovació (R+D+I) en matèria de medi ambient i sostenibilitat en coordinació amb els àmbits departamentals que li corresponguin, i exercir en aquesta matèria la valoració i l'impuls de la transferència de R+D+I de la Secretaria de Medi Ambient i Sostenibilitat.
f) Impulsar la cohesió dels agents públics i privats en matèria de R+D+I de l'àmbit de medi ambient i sostenibilitat per facilitar la priorització estratègica, la detecció de necessitats i la identificació de tendències emergents en R+D+I.
g) Formular i promoure polítiques, plans, programes i activitats adreçades al foment de l'economia i l'ocupació verda, promoure i difondre la utilització de les energies renovables i les mesures d'estalvi energètic.
h) Promoure plans, programes i activitats adreçades a l'educació, la recerca i la formació ambiental i fomentar les actituds, les pràctiques i l'ús de recursos, productes i serveis basats en criteris de sostenibilitat, en coordinació amb els ens locals, així com impulsar projectes i actuacions per enfortir el tercer sector ambiental.
i) Vetllar per a la coordinació de l'acció pública de la Secretaria de Medi Ambient i Sostenibilitat i els òrgans que té adscrits, els de l'Administració de la Generalitat i els ens locals de Catalunya en matèria de sensibilització ambiental, promoció, informació i educació per a la sostenibilitat.
j) Vetllar per a l'accés a la informació ambiental que estigui en poder de les autoritats públiques o en altres organismes que la tinguin en nom seu i garantir la participació ciutadana en les polítiques ambientals.
k) Impulsar a Catalunya l'establiment d'estratègies, plans i projectes en matèria de canvi climàtic, sobre la base dels compromisos adoptats per l'Estat espanyol i la Unió Europea i vetllar per a la integració de l'adaptació al canvi climàtic de les polítiques sectorials, i per l'impuls de projectes i actuacions concertades amb altres governs en matèria de polítiques climàtiques.
l) Formular la planificació estratègica sobre les polítiques de biodiversitat i patrimoni natural, i exercir en aquesta matèria l'adequada representació davant l'Administració de l'Estat i, sota la coordinació de la Secretaria d'Afers Exteriors, davant les institucions de la Unió Europea i les organitzacions internacionals.
m) Formular i tramitar propostes normatives no incorporades en instruments de planificació que afectin amb caràcter general el patrimoni natural i la biodiversitat, conjuntament amb el Departament d'Agricultura, Ramaderia, Pesca, Alimentació i Medi Natural.
n) Impulsar les accions portades a terme per la societat civil i els ens locals en les matèries que siguin competència seva i donar-hi suport, i promoure la custòdia del territori a Catalunya.
o) Dissenyar el sistema d'espais naturals protegits de Catalunya, i formular i tramitar les declaracions d'espais naturals protegits, dels instruments de planificació ambiental dels espais naturals, de la connectivitat ecològica, i de la protecció dels hàbitats i el patrimoni geològic.
p) Formular i tramitar, conjuntament amb el Departament d'Agricultura, Ramaderia, Pesca, Alimentació i Medi Natural, plans especials de protecció del medi natural i del paisatge que no tinguin un règim general establert.
q) Exercir les funcions d'autoritat ambiental de la xarxa Natura 2000, en col·laboració amb el departament competent en matèria de medi natural i biodiversitat.
r) Promoure, en relació amb la biodiversitat i el patrimoni natural, la informació, la recerca aplicada, la divulgació, la integració en les polítiques relatives al canvi climàtic i altres polítiques, la definició de nous instruments econòmics i, sota la coordinació de la Secretaria d'Afers Exteriors, la cooperació internacional.
s) Coordinar la participació de la Secretaria de Medi Ambient i Sostenibilitat en la política ambiental europea, d'acord amb la Secretaria d'Afers Exteriors, a través dels mecanismes que estableixen la Unió Europea i l'Estat espanyol.
t) Impulsar, coordinar i fer el seguiment de les relacions bilaterals, transfrontereres i interregionals, de política internacional i de cooperació, que siguin d'interès per a la Secretaria de Medi Ambient i Sostenibilitat dins del seu àmbit competencial, d'acord amb la Secretaria d'Afers Exteriors, i en coordinació amb el Gabinet Tècnic.
u) Qualsevol altra funció de naturalesa anàloga que se li encomani.
119.2 De la Direcció General de Polítiques Ambientals depenen els òrgans següents:
a) Subdirecció General d'Avaluació Ambiental.
b) Subdirecció General d'Informació i Educació Ambiental.
c) Oficina Catalana del Canvi Climàtic
d) Servei de Planificació de l'Entorn Natural.
Subdirecció General d'Avaluació Ambiental
120.1 Corresponen a la Subdirecció General d'Avaluació Ambiental les funcions següents:
a) Establir les directrius aplicables a l'avaluació ambiental de plans i programes.
b) Exercir les competències que li corresponen en relació amb l'avaluació ambiental de plans, programes i projectes, en els termes que preveu la normativa aplicable.
c) Informar a la Ponència Ambiental i donar-li suport en relació amb el procediment d'avaluació d'impacte ambiental.
d) Assessorar els promotors de plans, programes i projectes en relació amb els aspectes procedimentals i sobre l'existència i disponibilitat d'informació per a l'avaluació ambiental.
e) Fer la supervisió dels efectes ambientals de l'aplicació dels plans i programes i el seguiment dels efectes ambientals de l'aplicació dels projectes, en els termes que preveu la normativa aplicable.
f) Incoar i tramitar els expedients sancionadors en matèria d'avaluació ambiental en els termes que preveu la normativa aplicable.
g) Emetre els informes sobre aspectes ambientals que es demanin a la Secretaria de Medi Ambient i Sostenibilitat en aplicació de les legislacions de política territorial, urbanística i sectorials.
h) Elaborar i gestionar el Banc de dades d'avaluació ambiental d'acord amb la normativa d'avaluació ambiental.
i) Facilitar l'accés del públic a la informació esmentada d'acord amb el que preveu la normativa d'accés a la informació ambiental, sense perjudici de les funcions que en aquest punt també corresponen al promotor del pla o programa i a l'òrgan competent per raó de la matèria.
j) Elaborar un catàleg de procediments de consultes i participació social per orientar als promotors de plans, programes i projectes sobre les tècniques disponibles.
k) Proposar i executar, si s'escau, projectes de R+D+I en matèria de tecnologies i sistemes d'avaluació, prevenció, minimització i control dels impactes sobre el medi ambient.
l) Impulsar projectes de millora i correcció ambiental d'actuacions anteriors a la normativa d'avaluació d'impacte ambiental.
120.2 De la Subdirecció General d'Avaluació Ambiental depenen les unitats següents:
a) Servei de Plans i Programes.
Corresponen al Servei de Plans i Programes les funcions següents:
a) Elaborar les directrius aplicables a l'avaluació ambiental de plans i programes i coordinar-ne l'aplicació per part de les oficines territorials d'acció i avaluació ambiental i les oficines de medi ambient.
b) Assessorar els promotors de plans i programes en relació amb els aspectes procedimentals i sobre l'existència i disponibilitat d'informació per a l'avaluació ambiental.
c) Fer el seguiment dels aspectes ambientals dels plans i programes.
d) Elaborar i difondre les guies metodològiques i les instruccions tècniques per a facilitar l'execució i la qualitat del procés d'avaluació ambiental, d'acord amb la normativa d'avaluació ambiental de plans i programes.
Corresponen al Servei de Projectes les funcions següents:
a) Donar suport a la Ponència Ambiental en relació amb el procediment d'avaluació d'impacte ambiental de projectes.
b) Assessorar els promotors de projectes en relació amb els aspectes procedimentals i sobre l'existència i disponibilitat d'informació per a l'avaluació ambiental.
c) Fer el seguiment dels aspectes ambientals dels projectes que requereixen avaluació d'impacte ambiental.
d) Evacuar i coordinar els informes ambientals i de seguiment ambiental dels projectes promoguts per l'Administració de l'Estat i dels projectes amb finançament europeu o de cooperació internacional.
e) Incoar i tramitar els expedients sancionadors en matèria d'avaluació ambiental de projectes i fer el seguiment i controlar les mesures correctores establertes en les declaracions d'impacte ambiental de projectes no inclosos en la normativa de prevenció i control ambiental d'activitats.
f) Elaborar i proposar projectes de recerca i de cooperació internacional en matèria de tecnologies i sistemes per a l'avaluació, prevenció, minimització i control de l'impacte ambiental.
g) Impulsar projectes de millora i correcció ambiental d'actuacions anteriors a la normativa d'avaluació d'impacte ambiental.
Subdirecció General d'Informació i Educació Ambiental
123.1 Corresponen a la Subdirecció General d'Informació i Educació Ambiental les funcions següents:
a) Promoure la integració dels conceptes de medi ambient i desenvolupament sostenible en els programes educatius a tots els nivells i donar suport a les iniciatives que es duguin a terme en aquest sentit.
b) Promoure actuacions per incrementar el grau de consciència ambiental de la societat catalana i l'enfortiment de l'associacionisme i el voluntariat ambiental.
c) Promoure espais i processos per a la participació ciutadana en l'elaboració de plans, programes i normes.
d) Promoure la coordinació de les campanyes i els programes de sensibilització ambiental de la Secretaria de Medi Ambient i Sostenibilitat i els òrgans adscrits.
e) Vetllar per a la coordinació de l'acció pública de l'Administració de la Generalitat i els ens locals en matèria d'informació i educació per a la sostenibilitat.
f) Vetllar perquè el Departament complexi la normativa reguladora del dret d'accés a la informació ambiental i, en especial, per la difusió del contingut mínim de la informació ambiental que hagi de ser objecte de difusió.
g) Dissenyar i avaluar el sistema d'informació ambiental del Departament, la connexió a les bases de dades existents i els fluxos d'informació necessaris perquè s'actualitzin de manera permanent i garantir-hi l'accessibilitat mitjançant les tecnologies de la informació i les comunicacions.
h) Coordinar les funcions d'informació al públic en matèria ambiental a través de les tecnologies de la informació en l'àmbit de la Secretaria de Medi Ambient i Sostenibilitat i de les entitats que en depenen, en coordinació amb el Gabinet Tècnic.
i) Vetllar per a la realització dels informes sobre l'estat del medi ambient a Catalunya.
j) Impulsar i coordinar l'edició de publicacions i dels productes audiovisuals de la Secretaria de Medi Ambient i Sostenibilitat i la seva distribució, en coordinació amb el Gabinet Tècnic.
123.2 De la Subdirecció General d'Informació i Educació Ambiental depenen les unitats següents:
a) Servei d'Educació Ambiental.
b) Servei d'Informació Ambiental.
124.1 Corresponen al Servei d'Educació Ambiental les funcions següents:
a) Formular plans i programes adreçats a la integració dels conceptes de medi ambient i desenvolupament sostenible en els programes educatius a tots els nivells, donar suport als que es duguin a terme en aquest sentit i coordinar els programes educatius que porti a terme la Secretaria de Medi Ambient i Sostenibilitat i els organismes adscrits.
b) Estudiar i proposar actuacions per incrementar el grau de consciència ambiental de la societat catalana.
c) Fomentar les activitats d'educació ambiental que realitzen institucions i associacions.
d) Formular i promoure plans i programes que promoguin l'enfortiment de l'associacionisme i el voluntariat ambiental i el seu reconeixement social.
e) Coordinar els espais i processos de participació ciutadana de la Secretaria de Medi Ambient i Sostenibilitat i els organismes adscrits i planificar la participació ciutadana en l'àmbit de les competències de la Direcció General de Qualitat Ambiental i de la Direcció General de Polítiques Ambientals.
f) Estudiar i realitzar actuacions de sensibilització en matèria d'energies renovables i estalvi energètic.
g) Promoure i planificar programes, campanyes i actuacions d'educació i sensibilització ambiental i coordinar-les en l'àmbit de la Secretaria de Medi Ambient i Sostenibilitat i els organismes adscrits.
h) Promoure la coordinació de l'acció pública de l'Administració de la Generalitat i els ens locals en matèria d'educació per a la sostenibilitat.
124.2 Del Servei d'Educació Ambiental depenen les unitats següents:
a) Secció d'Entitats Ambientals i Participació.
b) Secció de Programes Educatius.
Secció d'Entitats Ambientals i Participació
Corresponen a la Secció d'Entitats Ambientals i Participació les funcions següents:
a) Dissenyar i executar plans i programes que promoguin l'enfortiment de l'associacionisme i el voluntariat ambiental i el seu reconeixement social i, alhora, afavoreixin el treball col·laboratiu amb la resta d'actors socials i la seva corresponsabilitat en l'assoliment dels reptes ambientals de Catalunya.
b) Gestionar el Registre d'entitats de medi ambient i sostenibilitat.
c) Dissenyar i organitzar, en l'àmbit de les competències de la Direcció General de Qualitat Ambiental i de la Direcció General de Polítiques Ambientals, programes i actuacions per incrementar el grau de consciència ambiental de la societat catalana i afavorir la seva implicació en l'assoliment dels reptes ambientals.
d) Dissenyar i organitzar la participació ciutadana en l'àmbit de les competències de la Direcció General de Qualitat Ambiental i de la Direcció General de Polítiques Ambientals d'acord amb el que preveu la normativa de participació pública i fer el seguiment dels espais i processos de participació de la Secretaria de Medi Ambient i Sostenibilitat i els organismes adscrits.
Corresponen a la Secció de Programes Educatius les funcions següents:
a) Impulsar i desenvolupar programes que promoguin la integració dels conceptes de medi ambient i desenvolupament sostenible en els programes educatius a tots els nivells i donar suport a les iniciatives que es duguin a terme en aquest sentit.
b) Elaborar i promoure recursos educatius que facilitin l'ambientalització curricular i coordinar els recursos i propostes educatives que portin a terme la Secretaria de Medi Ambient i Sostenibilitat i els organismes adscrits.
c) Promoure, a través de la formació, la capacitació dels professionals per al desenvolupament de la seva activitat amb criteris de sostenibilitat i coordinar les accions formatives organitzades per la Secretaria de Medi Ambient i Sostenibilitat i els organismes adscrits.
d) Coordinar l'acció pública de l'Administració de la Generalitat i els ens locals en matèria d'educació per a la sostenibilitat.
e) Fomentar les activitats d'educació ambiental que realitzen institucions i associacions i encarregar-se del seu cens.
127.1 Corresponen al Servei d'Informació Ambiental les funcions següents:
a) Dissenyar, coordinar i avaluar el sistema d'informació ambiental del Departament i els fluxos d'informació necessaris per a una actualització permanent.
b) Dissenyar i coordinar el portal de medi ambient de la Generalitat de Catalunya.
c) Definir els continguts de l'apartat de medi ambient del web del Departament, en coordinació amb el Gabinet Tècnic.
d) Coordinar les actuacions necessàries perquè el Departament compleixi la normativa reguladora del dret d'accés a la informació ambiental.
e) Coordinar les funcions d'informació al públic en matèria de medi ambient i de comunicació ambiental dels diferents òrgans del Departament i les seves entitats dependents o vinculades.
f) Vetllar per a una correcta adequació de la informació ambiental adreçada als diversos públics i una òptima utilització dels canals de comunicació existents.
g) Coordinar i difondre de manera activa la informació ambiental a través dels mitjans electrònics, en coordinació amb l'Oficina de Comunicació i el Gabinet Tècnic.
h) Coordinar els informes sobre l'estat del medi ambient a Catalunya.
i) Fer el seguiment de l'edició de les publicacions i dels productes audiovisuals de la Secretaria de Medi Ambient i Sostenibilitat i la seva distribució.
j) Adquirir, catalogar, mantenir i prestar el material documental i bibliogràfic de temàtica ambiental del Departament.
127.2 Del Servei d'Informació Ambiental depèn la Secció de Documentació.
Corresponen a la Secció de Documentació les funcions següents:
a) Adquirir, classificar, catalogar, mantenir i prestar el material documental i bibliogràfic de la Secretaria de Medi Ambient i Sostenibilitat.
b) Coordinar l'accés a les bases de dades documentals.
c) Assessorar els diferents òrgans del Departament en les matèries de fons bibliogràfic i documental.
d) Coordinar l'edició i el registre legal de les publicacions i dels mitjans audiovisuals de la Secretaria de Medi Ambient i Sostenibilitat i la seva distribució.
e) Organitzar actes de difusió del fons documental temàtic de la Secretaria de Medi Ambient i Sostenibilitat.
Oficina Catalana del Canvi Climàtic
Corresponen a l'Oficina Catalana del Canvi Climàtic, amb rang orgànic de subdirecció general, les funcions següents:
a) Impulsar i coordinar a Catalunya l'establiment d'estratègies i plans en matèria de canvi climàtic, sobre la base dels compromisos adoptats per l'Estat espanyol i la Unió Europea.
b) Analitzar el grau d'implantació de les mesures contra el canvi climàtic dels diferents àmbits sectorials i elaborar i promoure periòdicament informes sobre l'evolució del canvi climàtic a Catalunya.
c) Promoure i realitzar activitats de conscienciació, d'informació i de difusió al conjunt de la societat de tots els aspectes relacionats amb el canvi climàtic.
d) Participar en la representació del Departament als diferents òrgans i fòrums de presa de decisions de l'Estat espanyol, la Unió Europea i internacionals en matèria climàtica.
e) Col·laborar amb altres governs per al desenvolupament conjunt d'actuacions i polítiques climàtiques.
f) Formular propostes de coordinació, adequació i actualització de la legislació en matèria de canvi climàtic.
g) Emetre l'informe corresponent en el marc del procés d'avaluació ambiental de plans i programes.
h) Actuar com a secretaria de la Comissió Interdepartamental del Canvi Climàtic.
i) Promoure les activitats de recerca de la comunitat científica catalana sobre el canvi climàtic, l'observació del sistema climàtic i la generació de models regionals.
j) Desenvolupar avaluacions relatives als impactes i la vulnerabilitat al canvi climàtic dels recursos naturals, els sectors econòmics i els territoris.
k) Impulsar actuacions i projectes per millorar la capacitat adaptativa front els impactes del canvi climàtic a Catalunya i la integració de l'adaptació a les polítiques sectorials.
l) Donar suport a la participació d'empreses, administracions i altres institucions i organitzacions en projectes i programes voluntaris de reducció d'emissions de gasos d'efecte hivernacle (GEH), i incentivar-la, potenciant la innovació, el desenvolupament i l'aplicació de tecnologies baixes en carboni especialment als sectors no inclosos en el comerç de drets d'emissió de la Unió Europea
m) Desenvolupar metodologies de càlcul de les emissions de gasos d'efecte hivernacle (GEH) per a les organitzacions, els seus productes i serveis.
n) Coordinar el desenvolupament de l'inventari d'emissions de gasos d'efecte hivernacle (GEH) català, inclosos els embornals ambientals, sobre la base de l'inventari de l'Estat espanyol i en l'establiment de metodologies de projecció d'emissions.
o) Analitzar l'evolució dels mercats de carboni i donar suport a les polítiques de reducció d'emissions a les instal·lacions que inclou la Directiva de comerç de drets d'emissió, i a la utilització, si escau, dels mecanismes de flexibilitat del Protocol de Kyoto.
Servei de Planificació de l'Entorn Natural
130.1 Corresponen al Servei de Planificació de l'Entorn Natural les funcions següents:
a) Elaborar i tramitar estratègies, plans i programes globals i directrius ambientals en matèria de protecció de la biodiversitat i del patrimoni natural.
b) Promoure la incorporació d'objectius de conservació de la biodiversitat i el patrimoni natural a les polítiques públiques.
c) Promoure la custòdia del territori a Catalunya, i impulsar-ne instruments de foment i de difusió.
d) Elaborar i executar projectes d'informació, avaluació i seguiment de la biodiversitat i el patrimoni natural, dels seus elements i la seva protecció.
e) Proporcionar informació a les organitzacions nacionals, estatals i internacionals.
f) Promoure la recerca aplicada en matèria de conservació de la biodiversitat i el patrimoni natural i establir mecanismes de transferència de coneixements entre la recerca i la conservació.
g) Promoure la divulgació sobre la biodiversitat, el patrimoni natural i els serveis ambientals dels ecosistemes.
h) Realitzar i promoure projectes de cooperació internacional en matèria de conservació de la biodiversitat i dels serveis ambientals dels ecosistemes, i definir les accions per reduir la petjada ecològica de Catalunya en el que afecta la biodiversitat i el patrimoni natural de països tercers.
i) Analitzar les relacions entre economia, biodiversitat i serveis ambientals dels ecosistemes, i definir i impulsar instruments econòmics per a la conservació i l'ús sostenible de la biodiversitat i el patrimoni natural.
j) Dissenyar el sistema d'espais naturals protegits de Catalunya mitjançant el Pla d'espais d'interès natural (PEIN) i la xarxa Natura 2000 i participar en el seu desenvolupament.
k) Formular i tramitar les propostes de declaració d'espais naturals protegits, incloent-hi els espais naturals de protecció especial i les normes que els despleguen, la inclusió d'espais al PEIN i a la xarxa Natura 2000 i les figures de protecció d'altres normatives i convenis internacionals, i participar en les que promogui l'Administració de l'Estat.
l) Formular els plans d'ordenació dels recursos naturals i, en els termes que preveu l'article 119.1.p), els plans especials de protecció del medi natural i del paisatge.
m) Proposar l'adopció de mesures cautelars i preventives durant la tramitació dels instruments de protecció i de planificació dels espais naturals.
n) Formular plans i programes globals de connectivitat biològica i ecològica, i de protecció d'hàbitats i sistemes naturals, i formular plans, programes, projectes i directrius de protecció del patrimoni geològic.
o) Assessorar i informar, quan escaigui, quant a plans territorials i altres plans globals, normes, estratègies i programes territorials i sectorials que tinguin incidència sobre la biodiversitat i el patrimoni natural.
130.2 Del Servei de Planificació de l'Entorn Natural depèn la Secció de Plans i Projectes.
Corresponen a la Secció de Plans i Projectes les funcions següents:
a) Col·laborar en el disseny del sistema d'espais naturals protegits de Catalunya mitjançant el PEIN i la xarxa Natura 2000.
b) Tramitar les propostes de declaració d'espais naturals protegits, incloent-hi els espais naturals de protecció especial, la inclusió d'espais al PEIN i a la xarxa Natura 2000 i les figures de protecció d'altres normatives i convenis internacionals, i participar en les que promogui l'Administració de l'Estat.
c) Elaborar i tramitar els plans d'ordenació dels recursos naturals, i en els termes establerts a l'article 119.1.p), els plans especials de protecció del medi natural i del paisatge.
d) Proposar l'adopció de mesures cautelars i preventives durant la tramitació dels instruments de protecció i de planificació dels espais naturals.
e) Col·laborar en la redacció de plans i programes globals de connectivitat biològica i ecològica, i de protecció d'hàbitats i sistemes naturals, en la redacció de plans, programes, projectes i directrius de protecció del patrimoni geològic.
f) Assessorar i informar, quan escaigui, quant a plans territorials i altres plans globals, normes, estratègies i programes territorials i sectorials que tinguin incidència sobre la biodiversitat i el patrimoni natural.
Àrea d'Assessorament Jurídic a l'Àmbit de Medi Ambient
132.1 Corresponen a l'Àrea d'Assessorament Jurídic a l'Àmbit de Medi Ambient, que es configura com a àrea funcional, les funcions de preparar la documentació, fer propostes o emetre informes, segons escaigui, i, en general, l'acompliment de les funcions d'assessorament relatives a les matèries que siguin competència de la Secretaria de Medi Ambient i Sostenibilitat.
132.2 Al capdavant d'aquesta Àrea hi haurà un advocat/ada de la Generalitat, que actua sota les directrius i criteris jurídics de l'advocat/ada en cap de l'Assessoria Jurídica del Departament.
Se suprimeixen els òrgans actius i àrees següents:
Servei Territorial de Mobilitat de l'Alt Pirineu i Aran.
Oficina de Gestió Ambiental Unificada de les Terres de l'Ebre.
Oficina Territorial d'Avaluació Ambiental de les Terres de l'Ebre.
Secció de Carreteres del Servei Territorial de Mobilitat dels Serveis Territorials a l'Alt Pirineu i Aran.
Secció de Carreteres del Servei Territorial de Mobilitat dels Serveis Territorials a les Terres de l'Ebre.
Secció de Gestió Econòmica dels Serveis Territorials a Barcelona.
Secció de Ports i Transports del Servei Territorial de Mobilitat dels Serveis Territorials a les Terres de l'Ebre.
Secció de Secretaria dels Serveis Territorials a Barcelona.
Secció de Transports del Servei Territorial de Mobilitat dels Serveis Territorials a l'Alt Pirineu i Aran.
De la Secretaria de Territori i Mobilitat:
Direcció General de Planificació Territorial.
Delegació de Govern en les Societats Concessionàries d'Autopistes.
Subdirecció General d'Actuació Territorial I.
Subdirecció General d'Actuació Territorial II.
Subdirecció General de Paisatge i Acció Territorial.
Subdirecció General de Planificació.
Servei de Concertació Territorial.
Servei de Gestió Jurídica de la Direcció General de Transports i Mobilitat.
Servei de Projectes i Obres de la Subdirecció General d'Infraestructures.
Secció d'Informes i Recursos del Servei de Gestió Jurídica de la Direcció General de Carreteres.
Secció de Recursos del Servei de Gestió Jurídica de la Direcció General de Transports i Mobilitat.
Oficina per a les Estacions de Muntanya.
Secció d'Actuacions Aeroportuàries.
Secció d'Expedients en Via Contenciosa.
Secció de Seguiment i Supervisió de Projectes.
De la Secretaria d'Habitatge i Millora Urbana:
Servei de Conservació i Millora del Patrimoni.
Gabinet d'Auditoria i de Control Econòmic.
Àrea de Relacions amb els Agents i les Institucions del Sector de l'Habitatge.
Secció d'Intervenció Arquitectònica.
De la Secretaria de Medi Ambient i Sostenibilitat:
Subdirecció General de Desenvolupament Sostenible.
Oficina per a la Prevenció de la Contaminació Acústica.
Oficina per a la Prevenció de la Contaminació Lluminosa.
La Secretaria de la Delegació del Govern en les Societats Concessionàries d'Autopistes passa a denominar-se Subdirecció General de Relació amb les Empreses Gestores d'Infraestructures Viàries.
La Subdirecció General d'Actuació Viària passa a denominar-se Subdirecció General d'Explotació Viària
La Subdirecció General d'Organització, Informació i Recursos Humans passa a denominar-se Subdirecció General de Recursos Humans i Relacions Laborals.
La Subdirecció General de Gestió Econòmica i Administració passa a denominar-se Subdirecció General de Gestió Econòmica, Contractació i Règim Interior.
La Subdirecció General de Ports i Costes passa a denominar-se Subdirecció General de Ports i Aeroports.
L'Oficina contra el Canvi Climàtic passa a denominar-se Oficina Catalana del Canvi Climàtic.
El Servei d'Administració passa a denominar-se Servei de Règim Interior.
El Servei d'Equipaments i Dades Viàries passa a denominar-se Servei d'Instal·lacions i Equipaments Viaris.
El Servei d'Informació i Documentació passa a denominar-se Servei d'Informació i Comunicació Interna.
El Servei de Documentació i Estudis passa a denominar-se Servei de Documentació.
El Servei de Protecció de la Legalitat i Assessorament passa a denominar-se Servei de Protecció de la Legalitat Urbanística.
El Servei de Recursos passa a denominar-se Servei de Coordinació Jurídica i Recursos.
El Servei de Secretaria de la Comissió d'Urbanisme de Barcelona passa a denominar-se Servei de Secretaria de les Comissions d'Urbanisme de l'Àmbit Metropolità de Barcelona
El Servei de Senyalització i Seguretat Viària passa a denominar-se Servei de Seguretat Viària i Sistemes de Gestió.
El Servei Territorial d'Urbanisme del Baix Llobregat, el Garraf i l'Alt Penedès passa a denominar-se Servei Territorial d'Urbanisme de l'Arc Metropolità de Barcelona I.
El Servei Territorial d'Urbanisme del Barcelonès i Maresme passa a denominar-se Servei Territorial d'Urbanisme de l'Àrea Metropolitana de Barcelona.
El Servei Territorial d'Urbanisme del Vallès Occidental i el Vallès Oriental passa a denominar-se Servei Territorial d'Urbanisme de l'Arc Metropolità de Barcelona II.
Els serveis territorials de ports i transports de Barcelona, Girona, Lleida i Tarragona passen a denominar-se, respectivament, serveis territorials de transports de Barcelona, Girona, Lleida i Tarragona.
L'Àrea de Gestió de Recursos dels serveis territorials a Barcelona, Girona, Lleida, Tarragona i Terres de l'Ebre passa a denominar-se Secció de Serveis Generals.
L'Àrea d'Organització i Tècniques de Gestió passa a denominar-se Servei d'Organització.
La Secció de Dades Viàries passa a denominar-se Secció d'Equipaments i Dades Viàries.
La Secció de Campanyes Educatives i Participació del Servei d'Educació Ambiental passa a denominar-se Secció d'Entitats Ambientals i Participació.
La Secció de Recursos del Servei de Recursos de la Subdirecció General d'Actuació Territorial II passa a denominar-se Secció de Recursos i Requeriments del Servei de Coordinació Jurídica i Recursos.
La Secció de Recursos i Formació del Servei d'Educació Ambiental passa a denominar-se Secció de Programes Educatius.
Les oficines territorials d'avaluació ambiental de Barcelona, Girona, Lleida i Tarragona passen a denominar-se, respectivament, oficines territorials d'acció i avaluació ambiental de Barcelona, Girona, Lleida i Tarragona.
—3 Totes les referències que la normativa vigent faci al Departament de Política Territorial i Obres Públiques i al Departament de Medi Ambient i Habitatge s'han d'entendre fetes al Departament de Territori i Sostenibilitat, quan afectin l'àmbit de competències pròpies del Departament de Territori i Sostenibilitat.
Totes les referències que la normativa actual fa als òrgans suprimits o modificats mitjançant aquest Decret s'han d'entendre realitzades a les unitats creades o modificades que n'han assumit les funcions.
—4 La Ponència Ambiental a la qual fa referència aquest Decret exerceix les funcions que preveuen l'article 14 de la Llei 20/2009, del 4 de desembre, de prevenció i control de les activitats, l'article 18 de la Llei 12/2006, del 27 de juliol, de mesures en matèria de medi ambient i de modificació de les lleis 3/1988 i 22/2003, relatives a la protecció dels animals, de la Llei 12/1985, d'espais naturals, de la Llei 9/1995, de l'accés motoritzat al medi natural, i de la Llei 4/2004, relativa al procés d'adequació de les activitats d'incidència ambiental, i la resta de funcions que la normativa li atribueixi.
—5 L'Oficina Tècnica de Plans de Millora de la Qualitat de l'Aire, creada mitjançant el Decret 152/2007, de 10 de juliol, manté l'adscripció a la Direcció General de Qualitat Ambiental i les funcions establertes en l'esmentat Decret.
—6 Totes les referències que les disposicions vigents fan a la Delegació del Govern en les Societats Concessionàries d'Autopistes s'han d'entendre fetes a la Secretaria de Territori i Mobilitat.
—7 L'Oficina de Medi Ambient de les Terres de l'Ebre exerceix al seu àmbit territorial, entre altres, les funcions que la normativa vigent atribueix a les oficines de gestió ambiental unificada i a les oficines territorials d'avaluació ambiental.
—8 Els òrgans competents per imposar les sancions que preveu la Llei 20/2009, de 4 de desembre, de prevenció i control ambiental de les activitats, són:
Sancions fins a 25.000 euros, la persona titular de la direcció de serveis territorials del Departament de Territori i Sostenibilitat competent per raó del territori.
Sancions de 25.001 euros fins a 75.000 euros, la persona titular de la Direcció General de Qualitat Ambiental.
Sancions de 75.001 euros fins a 600.000 euros, la persona titular de la Secretaria de Medi Ambient i Sostenibilitat.
—1 Les persones que ocupen els llocs de treball de comandament dels òrgans modificats per aquest Decret, o les àrees funcionals modificades, seguiran exercint les seves funcions respectives mentre no s'adaptin els nomenaments o es proveeixin, si escau, els llocs de treball d'acord amb l'estructura regulada.
—2 El personal funcionari i la resta de personal de l'Administració de la Generalitat que resultin afectats per les modificacions orgàniques d'aquest Decret continuaran percebent la totalitat de les seves retribucions, amb càrrec als crèdits als quals s'imputaven, fins que s'adoptin les disposicions de desplegament d'acord amb la normativa vigent i es duguin a terme les adaptacions pressupostàries i de relacions de llocs de treball corresponents.
—3 Els negociats dependents dels òrgans que regula aquest Decret subsistiran mentre no es dictin les disposicions de desplegament pertinents.
Els negociats directament dependents dels òrgans suprimits en aquest Decret se suprimeixen.
—4 Mentre no es desenvolupi l'estructura i es doti dels recursos necessaris per exercir les seves funcions, els serveis territorials a Barcelona i a Lleida donen suport als Serveis Territorials a la Catalunya Central, en funció de l'àmbit territorial; els Serveis Territorials a Tarragona donen suport als Serveis Territorials a les Terres de l'Ebre; i els serveis territorials a Lleida i Girona donen suport als Serveis Territorials a l'Alt Pirineu i Aran, en funció de l'àmbit territorial.
—5 L'adscripció orgànica dels serveis territorials del Departament de Territori i Sostenibilitat a les delegacions territorials del Govern de la Generalitat es farà efectiva en el termini que preveu la disposició transitòria 4 del Decret 325/2011, de 26 d'abril, de reestructuració del Departament de la Presidència.
Mentre aquesta adscripció no sigui efectiva, els serveis territorials del Departament de Territori i Sostenibilitat mantenen la dependència orgànica de la Secretaria General i la dependència funcional, de la Secretaria General i les direccions generals del Departament de Territori i Sostenibilitat.
—1 Queden derogades les disposicions de caràcter general següents:
a) Decret de 31 de gener de 1979, sobre organització de la Direcció General de Transports del Departament de Política Territorial i Obres Públiques.
b) Decret d'11 de desembre de 1979, sobre reorganització de la Direcció General de Transports del Departament de Política Territorial i Obres Públiques.
c) Decret 200/1980, de 10 d'octubre, pel qual es crea el Servei de Carreteres de la Generalitat de Catalunya, adscrit a la Direcció General d'Obres Públiques del Departament de Política Territorial i Obres Públiques.
d) Decret 16/1981, de 22 de gener, sobre estructuració orgànica de la Subdirecció General de Carreteres.
e) Decret 205/1981, de 10 de juliol, sobre reestructuració de la Direcció General d'Arquitectura i Habitatge del Departament de Política Territorial i Obres Públiques.
f) Decret 136/1982, de 30 d'abril, de creació de la Secció de Gestió Patrimonial dins la Secretaria General Tècnica del Departament de Política Territorial i Obres Públiques.
g) Decret 77/1983, d'11 de febrer, sobre creació de la Secció d'Habilitació i la Secció de Pressupostos del Servei de Gestió Econòmica de la Secretaria General del Departament de Política Territorial i Obres Públiques.
h) Decret 177/1985, de 23 de maig, pel qual es crea un servei i dues seccions a la Secretaria General del Departament de Política Territorial i Obres Públiques, i s'amplia la seva plantilla orgànica.
i) Decret 67/1991, de 8 d'abril, pel qual s'assignen competències i funcions al Departament de Medi Ambient.
j) Decret 112/1991, de 7 de maig, pel qual s'estructuren el Gabinet del Conseller i la Secretaria General del Departament de Medi Ambient.
k) Decret 137/1991, de 17 de juny, de reestructuració de la Secretaria General del Departament de Política Territorial i Obres Públiques.
l) Decret 245/1991, de 14 d'octubre, pel qual es regula la Delegació de Govern en les Societats Concessionàries d'Autopistes.
m) Decret 70/1993, de 9 de febrer, de reestructuració de la Direcció General de Carreteres.
n) Decret 1/1994, d'11 de gener, pel qual s'adscriu al Departament de Política Territorial i Obres Públiques l'Institut per al Desenvolupament de les Comarques de l'Ebre.
o) Decret 272/1996, de 23 de juliol, de reestructuració del Departament de Medi Ambient.
p) Decret 62/1997, de 4 de març, de reestructuració del Departament de Política Territorial i Obres Públiques.
q) Decret 118/1997, de 13 de maig, de reestructuració del Gabinet del Conseller del Departament de Medi Ambient.
r) Decret 83/1998, de 31 de març, de reestructuració del Departament de Política Territorial i Obres Públiques.
s) Decret 155/1999, d'1 de juny, de modificació de l'estructura del Departament de Medi Ambient.
t) Decret 217/2000, de 26 de juny, pel qual es modifica l'estructura orgànica del Departament de Política Territorial i Obres Públiques.
u) Decret 224/2000, de 26 de juny, de reestructuració de la Secretaria General i de les delegacions territorials del Departament de Medi Ambient.
v) Decret 257/2001, de 25 de setembre, pel qual es crea el Servei Territorial d'Arquitectura i Habitatge del Departament de Política Territorial i Obres Públiques de les Terres de l'Ebre.
w) Decret 370/2001, de 24 de desembre, de reestructuració del Departament de Política Territorial i Obres Públiques.
x) Articles 15 i 16 del Decret 181/2002, de 25 de juny, de reestructuració parcial del Departament de Medi Ambient.
y) Decret 193/2002, de 9 de juliol, pel qual es creen el Servei Territorial d'Urbanisme i el Servei Territorial de Carreteres del Departament de Política Territorial i Obres Públiques, de les Terres de l'Ebre.
z) Articles 66 i 72 del Decret 68/2004, de 20 de gener, d'estructuració i de reestructuració de diversos departaments de l'Administració de la Generalitat.
ab) Articles 13 i 14 del Decret 82/2005, de 3 de maig, pel qual s'aprova el Reglament de desenvolupament de la Llei 6/2001, de 31 de maig, d'ordenació ambiental de l'enllumenament per a la protecció del medi nocturn.
ac) Articles 1, 2, 3, 4, 5, 7, 8 i la disposició final 1 del Decret 125/2005, de 14 de juny, de reestructuració dels serveis territorials del Departament de Medi Ambient i Habitatge.
ad) Decret 109/2006, de 25 d'abril, de reestructuració territorial del Departament de Política Territorial i Obres Públiques.
ae) Decret 289/2006, de 4 de juliol, de reestructuració parcial del Departament de Medi Ambient i Habitatge.
af) Decret 567/2006, de 19 de desembre, de reestructuració del Departament de Política Territorial i Obres Públiques.
ag) Decret 573/2006, de 19 de desembre, de reestructuració parcial del Departament de Medi Ambient i Habitatge, excepte la disposició addicional tercera.
ah) Decret 196/2007, de 10 de setembre, de reestructuració parcial del Departament de Política Territorial i Obres Públiques.
ai) Disposició final segona del Decret 176/2009, de 10 de novembre, pel qual s'aprova el Reglament de la Llei 16/2002, de 28 de juny, de protecció contra la contaminació acústica, i se n'adapten els annexos.
aj) Decret 38/2010, de 16 de març, de reestructuració parcial del Departament de Política Territorial i Obres Públiques.
ak) Articles 1 a 5 del Decret 157/2010, de 2 de novembre, de reestructuració de la Secretaria d'Habitatge, creació de l'Observatori de l'Hàbitat i la Segregació Urbana i aprovació dels Estatuts de l'Agència de l'Habitatge de Catalunya.
al) Decret 44/2011, de 4 de gener, d'estructuració del Departament de Territori i Sostenibilitat.
—2 També queda derogada qualsevol altra disposició del mateix rang o inferior que s'oposi al que estableix aquest Decret.
—1 Es faculta la persona titular del Departament de Territori i Sostenibilitat perquè dicti les disposicions i adopti les mesures necessàries per al desplegament i l'execució del que estableix aquest Decret, i la persona titular del Departament d'Economia i Coneixement perquè realitzi les adaptacions pressupostàries per donar compliment al que s'hi disposa.
—2 Mitjançant una ordre de la persona titular del Departament de Territori i Sostenibilitat s'han d'adaptar a la nova estructura que resulta d'aquest Decret l'organització i l'adscripció dels negociats existents actualment en el Departament.
—3 Aquest Decret entra en vigor l'endemà de la publicació al Diari Oficial de la Generalitat de Catalunya.